U-landskalender - O3V - Oplysninger om den 3. verden\nO3V - Oplysninger om den 3. verden\nHVAD ER UNDER SAMME HIMMEL?\nUnder samme himmel er et udvekslings- og undervisningsprojekt via web for skoler i Danmark og Kenya. Temaerne er miljø i lokalområdet, klima og bæredygtighed – og handler også om børns dagligliv, børns rettigheder, børns handlemuligheder og meget mere.\n4. klasser i 10 danske skoler arbejder først med Danidas u-landskalendermateriale i december 2009 (eller eventuelt senere i skoleåret 2009/10). Senere kommunikerer disse klasser med skoler i et af Afrikas største slumområder: Kibera i Nairobi, Kenya fra 5.klasse. Måske formuleres mere målrettet til meld jer til her og nu.\nÅrets u-landskalenderprojekt tager udgangspunkt i netop dette område. Her skal det lokale miljø forbedres via et projekt som den danske organisation OVE udfører i samarbejde med organisationen KOEE i Nairobi. Projektet foregår fra 2010 til 2014. I samme periode vil O3V sørge for at danske skoler får et førstehåndskendskab til udviklingen. Det skal skolerne i Kibera hjælpe med. Projektet bliver guidet af et tilrettelagt undervisningsforløb og kommunikation via websiden.\nKommunikation via Web om miljø\nWebsiden www.undersammehimmel.dk har et forum, som eleverne benytter i kontakten med skolerne i Kibera. På websiden kan elever fra både Danmark og Kenya lægge nyheder, fotos, film og opgaver og præsentere dem for hinanden.\nUdvekslingen foregår via faglige opgaver, som elever i begge lande skal løse – nogle gange individuelt og nogle gange sammen. Projektet vil i høj grad inddrage elevernes mobiltelefoner i kommunikationen (kamera, sms, lyd, videofilm) til websiden.\nNogle gange skal eleverne træde ind i forskellige roller i forhold til websiden. Et år skal en klasse være ”journalister”, og det næste år skal de være redaktører for et tema. For eksempel skal eleverne fra Kibera dokumentere hvordan adgangen til vand, sanitet, affald og energi fungerer i deres lokalområde. Gennem tegninger, foto, video og ord får eleverne i Danmark at vide, hvordan udviklingsprojektet forandrer dagliglivet for eleverne i Kibera.\nEleverne i Danmark bliver inspireret af informationerne fra Kibera. Denne inspiration kan bruges til at relatere til deres egen dagligdag – hvordan det ser ud hos O3V i Danmark med hensyn til: affald, affaldssortering, vand, vandforbrug, sanitet og energi. På samme vis som eleverne i Kenya, tegner, fotograferer og fortæller de danske elever om de samme temaer. De danske elevers informationer udgives i foraet på websiden, så eleverne i Kenya kan se det og kommentere på det.\nHVEM ER UNDER SAMME HIMMEL RETTET MOD?\nDe 10 skoler, som deltager vil hver få:\nTilsendt en kasse med genstande fra hverdagen i Kibera og Kenya.\nEn venskabsklasse i Kibera.\nTrykte manualer til brug for kommunikationen med websiden.\nFaglige opgaver for 5.-6. klasser og 7.-9.klasser.\nTilbud om at deltage i alternativt læringsunivers om Kibera i Århus i 2011.\nTo årlige besøg af gæstelærer. Denne gæstelærer har enten rod i Kenyansk kultur – eller har særlig viden om livet i Kenya.\nTo nyhedsbreve fra u-landskalenderprojektet i Kibera.\nFaglig sparring via en årlig videokonference med alle andre deltagende lærere i Danmark og Kenya.\nDenne form for undervisning vil ofte opleves af eleverne, som mere relevant og interessant for deres eget liv. De vil ofte opleve det som spændende, fordi temaerne er tættere på deres egen virkelighed.\nEleverne oplever undervisningen, som mere dynamisk, fordi det ikke bare handler om teoretisk indlæring i klasseværelset. Eleverne skal ud i lokalsamfundet og tilegne sig viden ved direkte handlen, og de skal formidle deres viden videre til andre.\nDesuden kan denne type undervisning være givende for de elever, som ikke tilegner sig læring udelukkende via læsning og ord. Denne form for undervisning appellerer til alle læringsformer.\nAndre interesserede kan følge projektet via et nyhedsbrev, som udgives to gange om året.Andre interesserede kan følge projektet via et nyhedsbrev, som udgives to gange om året.\nInden projektet går i gang i skolerne vil undervisere deltage i et seminar, som introducerer projektets detaljer. Desuden vil underviserne modtage udførlig lærervejledning til undervisningen. Opgaverne vil blive tilpasset de faglige krav for pensum i 5.-6. og 7.-9.klasse.\nDe udgiver tillige en manual, som understøtter brugen af mobil og web i forbindelse med projektet.\nDer vil blive produceret undervisningsmateriale for henholdsvis 5.-6. klasser og 7.-9.klasser. Opgaverne bliver til i et samarbejde mellem O3V og VIA University College – Læreruddannelsen i Århus.\nDer vil især blive engelskfaglige og matematik/natur og teknikopgaver. Derudover vil der blive opgaver til geografi, fysik og samfundsfag.\nDe overordnede temaer vil være miljø, klima og levevilkår. Derudover vil der være flere andre temaer så som: børns rettigheder, dagligliv, børns handlemuligheder, forbrug, deltagelse i udvikling. Projektet forventes at skabe læring om:\nat de lever på en fælles jord med forskellige levevilkår og kultur.\nat alles forbrug har konsekvenser for klimaet.\nat dele viden med andre via nettet.\nrelationen mellem miljø, fattigdom og klimaforandringer i u-lande.\nUdvekslingen kan styrkes\nKommunikationen mellem eleverne i Danmark og Kenya kan yderligere styrkes ved at bruge skype, Facebook, direkte mailudveksling og almindelig post.\nSkolerne i Danmark opfordres til at lave særlige ”Kibera venskabsdage” en gang om året, hvor hele familien og lokalsamfundet til at samarbejde om at skabe opmærksomhed og samle penge ind til det fortsatte arbejde. Disse ”Kibera venskabsdage” kan indeholde mange forskellige ting:\nMarked med boder og salg\nArbejd for din nabo (i stil med Operation Dagsværk, hvor lokale virksomheder og institutioner giver et beløb for at få en mindre opgave udført)\nUdvekslingen mellem skolerne kan tillige styrkes ved at den enkelte skole skaber mulighed for et besøg. Det kan være enkelte lærere, som rejser fra Danmark til Kibera – eller fra Kibera til Danmark. Det kan også være en hel klasse, som skaber økonomisk mulighed for et besøg.\n© Copyright 2019 O3V - Oplysninger om den 3. verden · Designed by Theme Junkie


Nr. 71 | AN-TV\nFremhævede artikler fra AN-TV nummer 71\nDEN STORE TV-PAKKE GIVER STADIG GOD MENING\nMidt i en tid med streamingtjenester og frit valgstilbud giver en stor tv-pakke stadig god mening for mange forbrugere. Det handler om at definere familiens behov og finde den helt rigtige tv-løsning, siger AN-TVs formand, Jakob K. Svendsen.\nTv-pakkerne er kommet for at blive. Nok er de udfordret af streaming-tjenester og frit valgs-løsninger, men for mange forbrugere er en tv-pakke fortsat den helt rigtige løsning, når familiens behov for at se fjernsyn skal dækkes. Det er der flere gode grunde til. Det handler både om kanal-udbud, økonomi og teknik, forklarer AN-TVs formand, Jakob K. Svendsen.\n- Vi kan i AN-TV registrere, at den megen teknik, der følger med de nye interaktive tv-løsninger, udfordrer og irriterer en del forbrugere. Vi har hver dag en række medlemmer, der opsøger vores servicebutik i AN-TV Huset, fordi de har betjeningsmæssige udfordringer. Det kan være problemer med at få signalet fra smart-tv-boksen frem på fjernsynsskærmen, eller det kan være problemer med at forstå og benytte den medfølgende fjernbetjening. Vi kan konstatere, at den teknologi, der er logisk for nogle, ikke er logisk for alle, siger Jakob K. Svendsen.\nIfølge ham må man derfor ikke undervurdere tv-pakkernes brugervenlig-hed. Man skal kun bruge et antenne-kabel, der forbinder fjernsynet med antennestikket, og så er man klar til\n- I dag er vi jo i den privilegerede situation, at langt størstedelen af alle fjernsynsapparater selv indstiller tv-kanalerne. Samtidig ved vi, at de fleste forbrugere livet igennem holder sig til det samme fabrikat, når de køber et nyt fjernsyn. Det betyder, at de bliver fortrolige med det mærkes fjern-betjening og menu, forklarer\nJakob K. Svendsen.\nEn tv-pakke har også den fordel, at man blot skal tænde ét sted for at kunne se fjernsyn.\nMen ifølge AN-TVs formand er det ikke kun de tekniske udfordringer, som får en del af AN-TVs medlem-mer til at vælge smart-tv og andre interaktive tv-løsninger fra. For nogle er det også et spørgsmål om æstetik.\n- Vi har en del medlemmer, der føler, at smart-tv-boksen, modemmet og de ekstra kabler skaber en uorden omkring deres fjernsyn, som de ikke ønsker. Det er selvsagt et personligt spørgsmål, hvordan man gerne vil indrette sit hjem, men jeg kan i hvert fald sige, at man som forbruger ikke finder en mere enkel løsning end en tv-pakke. Læg dertil, at man kun behøver at have en enkel fjernbetjening liggende på sit sofabord. Det er der medlemmer, der sætter pris på. De vil gerne undgå en følelse af, at fjernsynet overtager hele stuen, siger Jakob K. Svendsen.\nHan pointerer, at hvis man ønsker flere fjernsyn i sin husstand, laves fordelingen også lettere, når man alene abonnerer på en tv-pakke.\n- Hvis der ikke allerede er de ønskede antennestik i hjemmet, så skal vi blot have forlænget antenneinstallationen til de steder, hvor man ønsker at placere et ekstra fjernsyn. Det er en del lettere, end hvis hvert enkelt fjernsyn skal tilkobles en smart-tv-boks og et modem, forklarer han.\nJakob K. Svendsen fortæller, at den store tv-pakke fra AN-TV egner sig godt til familier.\n- Vi ved, at i en familie med far, mor og børn er der meget forskellige interesser, og dem synes jeg, vi får dækket rigtig godt ind.\nI AN-TVs store tv-pakke ligger der 68 kanaler med et bredt udbud af underholdning, sport, dokumentar-udsendelser, musik, naturprogrammer, danske og internationale nyheder samt fjernsyn til børn og unge.\n- Så her har vi en tv-pakke, der i den grad understøtter hele familien. Ingen behøver at gå på kompromis. Samtidig får man alle vores sportskanaler i den store pakke, og det er en klar fordel, hvis man ønsker at følge en sportsgren, hvor kampene transmitteres på en række forskellige tv-kanaler, som det for eksempel er tilfældet med tennis. Det er jo markant billigere at købe tv-kanalerne i en pakke frem for enkeltvis, siger Jakob K. Svendsen.\n4K og TV 2 Play\nMed den store tv-pakke får AN-TVs medlemmer desuden adgang til TV 2 Play Basis, hvor der både er mulighed for at se snigpremierer på kommende udsendelser og hele sæsoner af populære tv-serier. Hver eneste dag bliver der lagt nyt indhold på tjenesten.\n- I den store pakke har vi også tvkanalen Viasat Ultra HD. Det er en højt profileret sportskanal, der sender i det banebrydende tv-format Ultra HD også kendt som 4K. Her kan man se international fodbold og samtlige Formel 1-løb i en knivskarp billedkvalitet. Teknologisk er det som at smage på fremtiden, så kanalen er en rigtig lækkerbisken for alle sportsinteres-serede. Men det forudsætter, at man har den store tv-pakke for at få adgang til Viasat Ultra HD, forklarer Jakob K. Svendsen.\nSelv om man har valgt en af AN-TVs tre tv-pakker, så er det ikke ensbetydende med, at man har udelukket\nsig selv fra interaktive tv-tjenester.\n- Hvis man abonnerer på en af vores tv-pakker, har man samtidig adgang til alle sine kanaler via web-tv. Det betyder for eksempel, at de unge i familien kan tage deres tv-kanaler med på farten og se dem på deres mobiltelefon eller tablet. Vores web-tv har samtidig den fordel, at det giver adgang til arkivtjenester, filmleje og start-forfra af programmer i op til syv dage. De udsendelser og film, som man henter på web-tv, kan man via en chromecast sende til en fjernsynsskærm. Så selv om vores tv-pakker er den teknologisk mest enkle løsning, så afskærer de altså ikke abonnenterne fra at have glæde af interaktive tv-tjenester, siger Jakob K. Svendsen.\nVALGFRIHED I BOLIGSELSKABER\nEn hårdnakket myte hævder, at man som beboer i et boligselskab er påtvunget en bestemt tv-løsning. Men i dag er virkeligheden en ganske anden.\nHos Vivabolig fortæller Pia Hornbæk, der er formand for organisationsbestyrelsen, at man for længst har gjort op med den model, hvor alle beboere skulle have tv fra den samme leverandør.\n- I dag er det et lovkrav, at folk skal have valgfrihed, men det havde vi allerede indført, da loven blev fremlagt. I Vivabolig opfordrer vi alle vores 28 afdelinger til at levere et udbud, der giver beboerne de bedste valgmuligheder, når de skal beslutte sig\nfor en tv- og bredbåndsløsning, og hvor meget de vil betale for den, siger Pia Hornbæk.\nI afdeling 3\nSammen med hende mødes vi med repræsentanter for boligselskabets afdeling 3 i fælleshuset i Strynøgade. Blandt dem er afdelingens næst-formand, Marc Skjødt Hansen, der for nogle år siden var en af initiativtagerne til, at man fik yderligere en leverandør ind i afdelingen.\n- Vi havde allerede AN-TV og Stofa, men jeg synes, at markedet bør være så liberalt som muligt. Konkurrence er sundt. Det giver bedre service og bedre priser, og som forbruger får man mulighed for at shoppe mellem forskellige udbydere, siger Marc Skjødt Hansen.\nHan var nervøs, da man i afdelingen skulle stemme om forslaget, men det var der ingen grund til. Alle stemte for på nær en enkelt beboer.\n- Jeg er til gengæld mindre glad for, at selskaberne bag vores to leverandører her i afdelingen nu er fusioneret og er blevet til Norlys. Jeg vurderer, at det svækker konkurrencesituationen, siger Marc Skjødt Hansen. Han ser frem til, at der kommer et politisk tiltag, så alle udbydere kan leje sig ind i netværket og sikre en fortsat sund konkurrence på tv- og bredbåndsmarkedet.\nDa den nye udbyder kom ind i afdeling 3 for nogle år siden, var det forskelligt, hvordan beboerne reagerede.\nLis Sørensen har boet i afdelingen i 24 år. Hun er medlem af afdelingsbestyrelsen, og hun har altid modtaget tv fra AN-TV, ligesom hun benytter den 4/1 Mbit forbindelse, som antenneforeningen uden beregning stiller til rådighed for medlemmerne.\n- Den forbindelse dækker fint mit behov for at komme på internettet, og jeg er glad for AN-TVs lille pakke. Jeg ser det hele – også de tyske tv-kanaler. Jeg synes, det er fint, at beboerne i afdelingen har fået valgfrihed, men jeg har ikke følt mig fristet til at skifte. Jeg er godt tilfreds med det, som jeg har, siger Lis Sørensen.\nAnderledes stiller det sig med David Nielsen, der har boet i afdelingen i otte år. Han modtog oprindeligt tv og bredbånd fra AN-TV og Stofa, og han havde ikke noget at udsætte på deres produkter. Alligevel valgte han at skifte bredbåndsudbyder, da han fik mulig-heden for det.\n- Jeg fik et godt tilbud. Jeg har i dag en stabil 100/100 Mbit fiberforbindelse til en attraktiv pris og med god service. Til gengæld har jeg valgt at beholde min tv-pakke fra AN-TV, og det fungerer helt problemfrit, at jeg i dag har to forskellige udbydere af tv og internet. Her i afdelingen har vi en stor diversitet, så det er kun godt, at vi har flere forskellige løsninger at vælge imellem, og at løsningerne kan gøres individuelle og tilpasses den enkelte beboer. Min bedstemor bor også i af-deling 3, og hun kan godt lide trygheden ved at have den store tv-pakke, mens jeg har skræddersyet en helt anden løsning til mig selv, siger David Nielsen.\nSamtalen med beboerne viser da også, at de tager afsæt i forskellige værdier, når de skal vælge tv og internet. Marc Skjødt Hansen arbejder i IT-branchen og er superbruger. Han er glad for, at der er skabt en konkurrencesituation, som blandt andet har gjort det muligt for ham at tilkøbe en højhastigheds, synkron fiberforbindelse. Han er sikker på, at afdeling 3 kan brande sig på, at afdelingen har fibernet.\nTil gengæld lægger formanden for Vivaboligs organisationsbestyrelse, Pia Hornbæk, stor vægt på, at AN-TV er en brugerejet og brugerstyret antenneforening.\n- Jeg er foreningsmenneske. Min holdning er, at det er godt at bakke op om en forening, der støtter fællesskabet. Når tilstrækkelig mange går sammen om en tv-løsning, kan vi tilbyde attraktive priser til vores beboere, og AN-TV tilbyder en løsning, der er væsentlig billigere end de priser, man finder på det frie, kommercielle marked, siger Pia Hornbæk, der også er medlem af AN-TVs repræsentantskab.\nHun bakkes op af formanden for afdelingsbestyrelsen, Henrik Yde, der også er medlem af AN-TVs bestyrelse.\n- Vi ser jo udbydere, der har lavere priser i AN-TVs dækningsområde, end når vi kommer uden for området. Men det er også nødvendigt, hvis de vil være med, for AN-TVs priser er tæt på kostprisen. Så vi byder konkurrencen velkommen. Allerede for tre-fire år siden foreslog vi, at alle udbydere i Aalborg slog deres net sammen, så vi hver især kan leje os ind på det. Det kom vi ikke igennem med, men nu peger de politiske tiltag heldigvis i den retning, siger Henrik Yde.\nI ti år har AN-TVs medlemmer haft danske under-\ntekster på udvalgte programmer fra Sverige, Norge og Tyskland. Det er ikke blot en god service, men også et kulturpolitisk tiltag, der skal styrke relationerne til vores nabolande.\nFem tv-kanaler fra vores nabolande har siden 2009 vist danske undertekster på udvalgte programmer. Det drejer sig om SVT1 og SVT2 fra Sverige, NRK1 fra Norge og ARD (Das Erste) og ZDF fra Tyskland.\nTilsammen byder de fem nabolandskanaler hver dag på mellem 20 og 30 timers tv-indhold med danske undertekster. Servicen er nonprofit og finansieret via egenbetaling. Som medlem af AN-TV betaler man knap én krone om måneden for at kunne modtage underteksterne, og pengene går ubeskåret til tekstningsprojektet.\nI anledning af at det i år er ti år siden, at de danske undertekster blev etableret i et samarbejde mellem Copydan Verdens TV, YouSee, Stofa og de fleste af landets antenneforeninger, har vi talt med tidligere bestyrelsesformand i Copydan Verdens TV, Mikael Waldorff, om projektet.\n- Vi har i Danmark en nær relation til vores nabolande, både når det gælder handel, turisme, kulturpolitik og demokratiske traditioner. Den relation vil vi gerne være med til at fastholde og styrke i en tid, hvor kommercielle amerikanske tv-produktioner udbydes i nærmest uanede mængder, siger Mikael Waldorff.\nDen amerikanske underholdningsindustri har ifølge ham brug for et modspil, og det er blandt andet i den sammenhæng, at man skal se projektet med de danske undertekster.\n- I forbindelse med Nordisk Råds ar-bejde havde man talt om, hvor vigtigt det var, at landenes befolkninger havde adgang til hinandens tv-programmer. Det var på den baggrund, at vi hos Copydan Verdens TV indledte et sam-arbejde med de store tv-udbydere og antenneforeningerne om undertekstning af udvalgte programmer. Projektet er med til at udbrede det kulturpolitiske samarbejde og styrke interessen for vores nabolande, og det har fået opbakning fra fremtrædende danske kulturpolitikere, siger Mikael Waldorff.\nSelv om det ikke er alle seere, der har behov for undertekster, er det vigtigt at sørge for, at alle kan være med, understreger han. Især når det kan lade sig gøre for en nærmest symbolsk betaling på mindre end en krone om måneden. Det beløb sammenholder han med, at det koster blot 47 øre om måneden at have adgang til en af nabolandskanalerne. Den samlede udgift er altså til at overse.\n- Vi har valgt at samle underteksterne på de fem nabolandskanaler, der kulturelt set er de tungeste. SVT1, SVT2, NRK1, ARD og ZDF er alle public service-kanaler, der investerer stort i kvalitets tv i form af blandt andet drama, dokumentar og naturprogrammer, forklarer Mikael Waldorff.\nBlandt de store succeser på NabolandsKanalerne med danske undertekster fremhæver han ”Vores tid er nu” fra Sverige, ”Skam” fra Norge og ”Babylon Berlin” fra Tyskland. Men underteksterne omfatter for eksempel også den langtidsholdbare tv-krimi ”Gerningsstedet”, der uden afbry-delser har kørt på tysk tv siden 1970, og som ligeledes har en stor fanskare i Danmark.\n- Vi har et godt samarbejde med de fem nabolandskanaler omkring de danske undertekster. Vores medarbejdere følger løbende repertoiret på kanalerne, og vi tekster stort set alle de udsendelser, som vi kan få tilladelse til fra tv-stationerne. De fem kanaler står hver især for afviklingen af teksterne, og jeg synes, at vi har fået nogle danske undertekster af en meget høj kvalitet, siger Mikael Waldorff.\nHan betegner NabolandsKanalerne med de danske undertekster som et godt alternativ til de kommercielle tv-kanaler. Public servicekanalerne fra Sverige, Norge og Tyskland er med til at sikre en vis bredde i antenneforeningernes grundpakker, ligesom de giver flere vitaminer til pakkerne.\n- Når vi for eksempel er ude på tv-messer, bliver vi helt generelt mødt med megen ros for vores initiativ. Folk er glade for, at det er muligt at se tv fra vores nabolande med danske undertekster, siger Mikael Waldorff.\nPå den nye danske film ”Kollision”. AN-TV og Copydan Verdens TV inviterer til en hyggelig aften og god filmoplevelse onsdag den 23. oktober klokken 18.00 i Nordisk Film Kennedy.\nNikolaj Lie Kaas og Cecilie Stenspil spiller hovedrollerne i det danske drama om ægteparret, hvis pludselige skilsmisse leder dem ned ad en mørk og hævngerrig vej, hvor fornemmelsen for rigtigt og forkert udviskes til stor ulykke for hele familien. Filmen er inspireret af virkelige hændelser og instrueret af brødrene Mehdi, Milad og Misam Avaz, der også stod bag den anmelderroste og prisnominerede film ”Mens vi lever”.\nSend en mail med dit navn og antal deltagere til biograf@an-tv.dk. Max 2 billetter pr. medlem. Du vil hurtigst herefter modtage en\nbekræftelsesmail med de praktiske informationer.\nOBS: Billetterne uddeles efter princippet først-til-mølle.


JENSEN BIOCONSULT ApS | TV 2 Lorry\nJENSEN BIOCONSULT ApS\nJENSEN BIOCONSULT ApS blev etableret i 2014 og har adresse i Brønshøj. I 2020 viste regnskabet en bruttofortjeneste på DKK -6.720. Virksomheden er et anpartsselskab i branchen forskning og eksperimentel udvikling indenfor bioteknologi.\nJENSEN BIOCONSULT ApS ejer andele af følgende virksomheder.\nMonTa Biosciences ApS\nJENSEN BIOCONSULT ApS's medieprofil hos Paqle\nBruttofortjeneste -7 6\nPrimært resultat -7 6\nResultat før skat -15 5\nÅrets resultat -15 5\nFinansielle anlægsaktiver 134 134\nAnlægsaktiver i alt 134 134\nOmsætningsaktiver 12 13\nAktiver i alt 146 147\nEgenkapital 29 43\nKortfristet gæld 117 103\nPassiver i alt 146 147


Skjern-formand: FHK er ikke en døgnflue | AVISEN\nSkjern-formand: FHK er ikke en døgnflue\n07:00 - 20. september 2019\nFredag aften møder FHK Skjern Håndbold på udebane. Forud for kampen har Fredericia AVISEN talt med Skjern Håndbolds bestyrelsesformand, Carsten Thygesen, som ikke mener FHK er en døgnflue.\nFHK rykkede i foråret op i Primo Tours Ligaen, og det er noget, der har givet genlyd i håndbold-Danmark, og snakken er ikke blevet mindre efter FHK har fået tre point i de første tre kampe i sæsonen.\nEn af dem, der også har noteret sig FHK’s start på tilstedeværelsen i Ligaen, er Carsten Thygesen.\n“Jeg synes det er fedt, at FHK er tilbage i Ligaen af flere årsager. For det første er det godt for vores håndboldprodukt med en by, der har så stor en håndboldkultur. Jeg synes, at det er vigtigt med klubber, som har en god fankultur og det har man set til FHK’s hjemmekampe. Jeg kan også godt lide måden, at holdet er bygget op på, og FHK er ikke nogen døgnflue som andre oprykkerhold kan være det. Jeg fornemmer, at det er et holdbart projektet,” siger Thygesen til Fredericia AVISEN.\nD. 20. februar 2005. Den dag husker Carsten Thygesen tydeligt. Skjern spillede åbningskamp i Skjern Bank Arena, og modstanderen var FHK. Skjern havde sat alt ind for, at de skulle åbne deres nye arena med en sejr, men festen blev forpurret af FHK, der vandt 24-22.\n“Om det er Fredericia, AG København eller Paris, så sover jeg dårligt efter et nederlag, og når det sker på hjemmebane går der flere dage med det. Det var ikke en sjov dag dengang,” siger Carsten Thygesen.\nHvad forventer du dig af kampen i aften?\n“Vi er favoritter, og det er udfordringen i mange af vores kampe, fordi så kommer udeholdet, i det her tilfælde FHK, og spiller gratis og har ikke noget at tabe. På den anden side har vi alt at tabe, og det kan påvirke begge hold. Jeg tror, at det kan blive noget tæt rod med tilfældigheder, men hvis vi får slået hul, kan vi vinde med fem mål,” siger Carsten Thygesen.\nTilbage i foråret var Carsten Thygesen at finde i thansen ARENA i forbindelse med en kamp, hvor han gav et oplæg i ADP Loungen. Der så han ved selvsyn FHK’s faciliteter, som han blev imponeret af.\n“Det var en dejlig oplevelse, og jeg så forudsætninger der for, at FHK er gode. Det var alt lige fra fans, tilskuere, sponsorer og faciliteterne. Jeg fornemmer også, at den politiske opbakning er der til håndbolden, så det er et godt fundament FHK har,” forklarer Thygesen.\nFHK har indtil videre i sæsonen besejret GOG og spillet uafgjort mod Ribe-Esbjerg, men det kommer ikke som nogen overraskelse for Skjern-formanden.\n“Jeg tror, at FHK kommer til at hente mange point på hjemmebane. Vi skal slå dem i Skjern, og så skal vi over til dem i runden lige inden jul. Det bliver svært for alle hold i thansen ARENA, fordi man har bygget et stærkt koncept op. Forskellen på holdene er ikke stor i Ligaen, og det vidner starten af sæsonen også om med FHK’s sejr over GOG og Lemvigs sejr over BSH. Det er godt for den danske liga med så stor en bredde,” siger Carsten Thygesen og slutter med at komme med et bud på resultatet i fredagens opgør mellem Skjern og FHK:\n“Vi vinder 29-27.”\nKampen mellem Skjern og FHK spilles fredag klokken 19:00, og der meldes om røde lamper på siddepladserne i Skjern Bank Arena, hvor over 3.000 tilskuere vil være at finde på lægterne.


De 5 bedste hoteller med suiter i Sliema - TripAdvisor\nNr. 1 ud af 6 i Hoteller med suiter i Sliema med bedste værdi for pengene\nNr. 2 ud af 6 i Hoteller med suiter i Sliema med bedste værdi for pengene\nNr. 3 ud af 6 i Hoteller med suiter i Sliema med bedste værdi for pengene\nNr. 4 ud af 6 i Hoteller med suiter i Sliema med bedste værdi for pengene\nNr. 5 ud af 6 i Hoteller med suiter i Sliema med bedste værdi for pengene\nNr. 6 ud af 6 i Hoteller med suiter i Sliema med bedste værdi for pengene\nHoteller med suiter i nærheden af Sliema (24)


Maden falder ned fra himlen\nStore dele af befolkningen er flygtet fra hus og hjem på grund af borgerkrigen i landet, der har varet i mange år. De er flygtet til områder, hvor det er svært at dyrke jorden, og hvor det også er umuligt at få lastbiler med mad ind. Eksempelvis har mange søgt tilflugt i det store sumpområde Sudd.\nFood drop er den eneste kilde til mad\nFlyet med de livsnødvendige nødrationer flyver lavt ind over et stort, hvidt kryds, der markerer dropzonen. Flyet larmer meget, når det er så tæt på jorden.\nDropzonen er cirka en kilometer lang, og folk fra Røde Kors i Sydsudan har omhyggeligt ryddet området for træer, buske og højt græs.\nLige inden flyet er over krydset, retter piloten flyet opad, så lasten glider ud af den åbne bagsmæk. Piloterne skal være meget dygtige og erfarne for at udføre opgaven, og de rammer stort set lige oven i krydset hver gang.\nLang Biliu fra Sydsudan er én af Røde Kors’ folk på jorden i Jonglei-provinsen. Sammen med frivillige og Røde Kors-ansatte samler han sækkene og uddeler nødhjælpen til de civile.\nHan forklarer, at selv hvis de havde penge til at købe mad, ville de ikke kunne finde den.\n”Der er ingen mad på markedet. Den eneste mad, de får, er den, der bliver kastet ned,” siger han.\nLever af kogte blade\nHver gang Røde Kors udfører et food drop, samles tusinder af fordrevne og venter tålmodigt på den mad, der ofte er deres første rigtige måltid i dagevis. Hele familier med børn og gamle er flygtet fra deres landsbyer, deres husdyr og deres afgrøder og har nu ingenting. De sidder tæt sammen på sikker afstand af dropzonen.\nNyayiek Gathwech er mor til otte. Det er en daglig kamp for hende at skaffe mad til dem alle.\n”Det eneste, vi har at spise, er vildtvoksende frugt og blade fra træerne,” fortæller hun.\n”Vi har kogt bladene for at kunne spise dem.”\nDet er et imponerende samarbejde\nEt fly kan have mad med til 160 familier, der kan leve af nødrationerne i en måned.\nTina Agerbak har været udsendt for Røde Kors i Danmark for at følge et food drop på nærmeste hold. Hun fortæller, hvordan nedkastningen er et imponerende samarbejde mellem piloter, lokale, frivillige og Røde Kors-ansatte.\n”Hver sæk vejer 50 kilo, og selv en ung, tynd kvinde, der måske ikke vejer meget mere selv, bærer dem på hovedet, som om det er det mest naturlige i verden. Der er måske to eller tre, der hjælper med at løfte sækken op, men når hun først har den lagt til rette, kan hun selv klare at bære den hjem, ” siger Tina Agerbak.\nHungersnøden er et biprodukt\nAt kaste mad ud fra fly er kun en midlertidig løsning på sult-problemet. Det er et forsøg på at udsætte hungersnødens konsekvenser med nogle måneder.\n”Hungersnøden er et biprodukt. Roden til problemet er den langvarige og svært løselige konflikt. Det er konflikten, der ødelægger markerne, der tvinger folk til at flygte fra deres hjem, og som ødelægger hospitaler og andre institutioner,” siger Dominik Stillhart, der er projektleder fra International Røde Kors.\nRøde Kors deler også såsæd, redskaber til landbrug og fiskegrej ud til befolkningen, så de i fremtiden har bedre muligheder for at skaffe deres egen mad.\nFakta: Food drops\nI hvert fly er der mad til 160 familier – hvad der svarer til 960 personer – i én måned.\nDet koster 70 kroner at sikre én person to daglige måltider i en måned.


Fire ud af fem medlemmer af Venstres byrådsgruppe i Fredericia kræver borgmesterens afgang, mens et medlem står sammen med DF og de Konservative om at støtte Thomas Banke.\nMandag D. 7. JANUAR 2013 KL. 23:22\nFredericia-borgmester Thomas Bankes fremtid er statid uafklaret efter mandag aftens møde mellem borgmesteren og hans partifæller i byrådsgruppen. Fire ud af fem medlemmer af Venstres byrådsgruppe kræver fortsat, at borgmesteren trækker sig, mens Pernelle Jensen (V) er gået sammen med Dansk Folkeparti og de Konservative om at støtte borgmesteren.\nI en mail til Berlingske Nyhedsbureau skriver Pernelle Jensen, at hun mener, at tiden nu er inde til at den borgerlige fløj står sammen, hvorfor hun sammen med de to andre partier opfordrer Thomas Banke til at vende tilbage til posten som borgmester.\nEt samlet byråd i Fredericia stillede 17. december et mistillidsvotum til den 31-årige borgmester, efter det var kommet frem, at han havde brugt kommunens kontokort til private indkøb. Samtidig erkendte borgmesteren, at han var blevet afhængig af morfin efter en tandoperation - noget som ifølge flere byrådsmedlemmer gik ud over hans evne til at passe borgmesterhvervet.\nTV 2 Nyhederne kunne tidligere mandag dokumentere, at borgmesteren har fået udbetalt kørselspenge for to møder, der aldrig blev afholdt.\nPernelle Jensen betragter dog TV 2s oplysninger som en del af den samme sag.\n- Det er oplysninger, som hele tiden har været en del af de dokumenter, som blev udleveret i forbindelse med aktindsigten før jul og dermed ikke nye oplysninger. Derudover er byrådet allerede blevet gjort bekendt med ovenstående, samt at der kan være andre fejl. Det kan dermed ikke garanteres, at de fremsendte kørselsregnskaber er 100 % retvisende, da de er lavet med mange måneders mellemrum. Thomas Banke har overfor os erkendt, at det tidligere har været håndteret sjusket, og det er værd at notere, at der de seneste mange måneder har været afstemninger af kørsel og Eurocard jævnligt, og at det har fungeret, skriver hun i en mail til Berlingske Nyhedsbureau.\nPernille Jensen skriver yderligere, at Thomas Banke har erkendt at have sjusket med bilagene, og at hun føler sig overbevist om, at han har lært af det.\nOgså bestyrelsen for Venstres vælgerforening i Fredericia bakker op om, at den sygemeldte Thomas Banke vender tilbage som borgmester. BNB\nV i Fredericia bakker alligevel op om omstridt borgmester


David Madsen - Dabeco\nOm David Madsen\nDavid Madsen er psykolog og stifter af Dansk Behandling for Computerspil- og Onlineafhængighed.\nHan er uddannet psykolog fra Københavns Universitet hvor han ydermere har taget en bachelorgrad i Idræt og Ernæring.\nDertil er han påbegyndt en 2 årig efter uddannelse i januar 2019 i Acceptance and Commitment Therapy. Denne terapiform er en effektiv og målrettet metode til at understøtte det gode og sunde liv og mindske uhensigtsmæssige livsmønstre.\nDavid bliver ofte brugt, som ekspert i unges digitale sundhed, i offentlige medier, herunder aviser, aftenshowet, god morgen DK, Deadline, TV-avisen, DR-programmer og dokumentarer. Desuden bruges han af en lang række fagmagasiner til at formidle psykologisk teori og praksis i forståelsen af børn, unge og udsatte voksnes gaming og SoMe-forbrug.\nHan er desuden med i udvalget for børn og unges digitale sundhed ved Aarhus Byråd. David afholder desuden en lang række foredrag om temaet fysisk og mental sundhed og sammenhængen til skærmforbrug.\nDavid har flere års erfaring med at arbejde med unge. Blandt andet var han medstifter af Ungdomsdivisionen, som er et idrætstilbud til psykisk sårbare unge.\nHan har specialiseret sig indenfor mindfulness, og har taget kurser i Jon Kabat Zinns Mindfulness Based Stress Reduction.\nHan har altid haft kroppen som omdrejningspunkt i sit arbejde og er af den overbevisning, at det er afgørende for et liv i trivsel at vi lytter til vores krop når den taler til os.\nHan er narrativt inspireret i sit arbejde og anvender derudover redskaber fra Acceptance Commitment Therapy samt kognitiv adfærdsterapi.\nHan er aktuelt i gang med en 2 årig efteruddannelse i Acceptance and Commitment Therapy. Denne terapiform er en effektiv metode til at undersøtte det gode og sunde liv og mindske uhensigtsmæssige livsmønstre.\nHan sidder aktuelt med i Aarhus Byråds udvalg, som skal sikre sunde digitale vaner til alle byens unge.\nHan bliver ofte brugt, som ekspert i unges digitale sundhed, i offentlige medier, herunder aviser, aftenshowet, god morgen DK, Deadline, TV-avisen, DR-programmer og dokumentarer. Desuden bruges han af en lang række fagmagasiner til at formidle psykologisk teori og praksis i forståelsen af børn, unge og udsatte voksnes gaming og SoMe-forbrug.\nDavid er desuden med i udvalget for børn og unges teknologiforbrug ved Aarhus Byråd.\nDavid afholder desuden en lang række foredrag om temaet fysisk og mental sundhed og sammenhængen til skærm- og gamingforbrug.\nDavid har selv haft en karriere inden for computerspil, og spillede på højt plan i år 2001. Selvom det er mange år siden, kan han stadig relatere til den følelse og de tanker der følger af at spille meget computer.\nDavid møder altid sine kursister først som menneske, og dernæst som psykolog.\nDavid arbejder med individuel terapi og mindfulness i Dabeco.


Flytning i Busseris - Få 3 gratis og uforpligtende tilbud her!\nmaj 18, 2017 juni 15, 2018\nDu har taget en beslutning om, at du vil flytte dit hjem fra én destination til en ny. Er du klar over, at flytte til et nyt sted kan sætte dig i en truende situation? Der er så meget Flytning Busseris, der skal tages hånd om i flytning. Det viser sig at være en meget kedelig og ensformigt opgave, som kan og skal ske med hjælp fra professionelle movers og pakkerier. Der er forskellige opgaver som pakning, lastning, flytning, losning, udpakning og omarrangere varerne.\nFlytning Busseris, kan være farligere end du tror, hvis du gør det selv\nHvis du tror, at du med held ville kunne udføre de ovennævnte opgaver ved dig selv, er du nødt til at genoverveje. Du kan ikke forestille niveauet af angst, som du Grib dit sind. Hvis du pakker varen egenhændigt, du måske skade dine Flytning Busseris uvurderlige varer på grund af manglende forudgående kendskab.\nDu sikkert ikke ønsker at vise uagtsomhed mod dine varer og vil have dem til at blive flyttet fra din nuværende bopæl til et nyt i ét stykke. I denne forbindelse bør du komme i kontakt med erfarne og kompetente movers og pakkerier, der kan evaluere dine behov og komme med den mest fordelagtige løsning Flytning Busseris.\nFlytning Busseris skal altid foregå professionelt\nFor at ansætte de dygtige tjenester af pålidelige Flytning Busseris virksomheder, kan du også søge referencer fra dine kendte dem. Hvis nogen af dem har taget tjenester i fortiden, ville de anbefale dig en erfaren mover, der har relevant erfaring inden for Flytning Busseris og pakning. Du kan også henvise gule sider mappe eller online diskussionsfora til at vælge en pålidelig mover. Men der er så mange virksomheder, der tiltrækker folk ved at tilbyde dem lave priser. Folk ofte fanget i et fupnummer. De bliver bedt om at betale mere end hvad der tidligere Flytning Busseris blev drøftet, herunder skjulte gebyrer. Så du har brug for at undgå at komme i kontakt med sådanne selskaber.\nFlytning Odense Odense\nFlytning Holm Aabenraa


Ugens Uimodståelige // Uge 4 | bandsoftomorrow.com\n29 jan Ugens Uimodståelige // Uge 4\nPosted at 12:00h in Guide by Albert Lund Kuhlmann\nFoto: Augustine // PR\nUGENS UIMODSTÅELIGE er listen, der sætter gang i din weekend og giver dig det ugentlige overblik over de største hits og de mest iørefaldende sange – fra de helt store stjerner til spirende kunstnere. Vi har tilføjet 25 nye sange. Læs om vores tre favoritter og dyk ned i resten af ugens godter herunder\nDen svenske popkomet Augustine sætter med sin nye single “Prom” stemningen for alle de følelser, du har i klemme fra dit livs skolefester. Og selvom minderne om skolefester for de fleste nok både byder på opfyldte drømme og knuste hjerter, formår Augustine på en eller anden måde at omfavne dem alle sammen. Augustine udtaler selv, at »“Prom” er et smukt rod af følelser, der bunder i sidste års oplevelser. Når man lytter til den, sammenfatter den ånden af at danse alene i sit soveværelse midt om natten«\nSangen starter langsomt ud, med noget der lyder som et orgel, men hurtigt bliver der sat gang i et bouncy beat, der sender signaler fra dine ører til dine hofter, og fremstår som symbolet på de ofte høje forventninger man har til et skolebal. Oven på beatet er Augustines luftige falset, og den bidrager med en melankoli til sangen. En melankoli der på en måde inddrager nervøsiteten for, at det hele ikke går, som man håber på. Sidste år snakkede vi med Augustine om hans vej ind på den svenske pop-scene. Og med “Prom” baner han sig nu også vej ind i vores teenagehjerter, og drager os tilbage til gymnasiets gymnastiksal – både på godt og på ondt.\nEricka Jane – “I Say Stupid Things”\nMed “I Say Stupid Things” giver Ericka Jane dig ro i maven om, at du ikke er den eneste, der af og til gør ting, selvom du godt ved, at det er dumt.\n– På “I Say Stupid Things” indrømmer jeg, at jeg ikke er perfekt, og at jeg godt kan være en sur ko til tider. Det er også en reminder om, at det er godt lige at stoppe op, trække vejret, og tænke før man taler.\nOg med det budskab, tilsat en catchy upbeat popmelodi, er Ericka Janes nye single, lige hvad din fredag har brug for ovenpå nedlukningsforlængelsen. “I Say Stupid Things” udspringer af den dårlige samvittighed, der kan ramme en, efter man har sagt noget i en presset situation. Og selvom den dårlige samvittighed typisk fylder mere, end den smerte som ordene efterlod, er det godt at have en sang man kan søge til, hvis man skulle ende i den situation – og det har vi nu.\nDen danske duo Statisk fortsætter deres højeksplosive stil, og med den nye single “Sprængstof” bliver det helt bogstavligt. “Sprængstof” handler om at være ung, og om at føle sig uovervindelig, men stadig stå lige på grænsen til, at det hele brister. Og kontrasten mellem at være urørlig og være lige ved at briste, går igen i musikken. Forsanger Mathias Ranch Skovs’ vokal synger inderligt om, at han aldrig har følt sig stærkere, men samtidig er der så meget tæsk i de tunge toner fra August Kulmanns synthezeisers, at han er lige ved at skubbe ham omkuld.\nEnerginiveauet hos de to unge drenge er enormt højt, og “Sprængstof” kommer som opfølger på deres yderst succesfulde debut-single “Højhus”, som de for øvrigt udgav en sprængfarlig live-video til.\nAiida – “Dont Wanna Talk About It”\nAndreas Odbjerg (Carl Knast, Bai-D) – “Hjem Uden Klaver”\nArlo Parks – “Just Go”\nBillie Marten – “Garden of Eden”\nCassia – “Powerlines”\nCeleste – “the promise”\nDaniel Firth – “Deep End”\nElliphant – “Could This Be Love”\nFanny Wree – “Cry Girl”\nFarveblind – “Why”\nGoat Girl – “Closing In”\nhauman – “icy eyes”\nKristie Killick –”Green Street”\nNasty Cherry – “Lucky”\nNecklace – “Mazing”\nSaccades – “Islands Past”\nSKAAR x iris – “voodoo voodoo”\nVictor Sebastian – “Screaming Your Name”\nWIDE – “Chasing Rhythm”\nAiida, Andreas Odbjerg, Arlo Parks, Augustine, Bai-D, Billie Marten, Carl Knast, Cassia, Celeste, Daniel Firth, Elliphant, Ericka Jane, EXUM, Fanny Wree, Farveblind, Goat Girl, hauman, Iris, Kristie Killick, Marie Naffah, MICHELLE, Nasty Cherry, Necklace, Saccades, SKAAR, Statisk, Ugens Uimodståelige, Victor Sebastian, WIDE


Motorsporten.dk - Danish Thundersport Championship - Michael Outzen er meldt klar til Padborg\nMichael Outzen er meldt klar til Padborg\nEn dag før det hele går løs på Padborg Park i Danmark nye konge klasse, DTC, lykkes det Michael Outzen at få en aftale på plads. Det er dog ikke hos Polar Seafood Racing, som Michael kørte Åbnings løbet med, men derimod hos Elgaard motorsport.\nGrunden til dette er at Michael Outzen, i samarbejde med Bosted og JM handel, fandt budgettet til at køre så sent at pladsen hos Polar Seafood Raing var blevet solgt til Peter Visti. Michael Outzen glæder sig dog til at komme på Padborg i det store V8 monster for Elgaard Motorsport.\n”Jeg tror det bliver hylende morsomt at køre på Padborg med de her biler. Hvordan vi lige får bremset for enden af langsiden med den høje fart, ved jeg ikke, men så må jeg have et anker med som jeg kan smide ud efter 150 meter mærket”.\nMichael Outzen’s team kollega bliver Le Mans, og "Vild med dans" vinderen, Casper Elgaard.


Et velfærdssamfund må vel være dækkende et samfund, hvor de mest basale behov er opfyldt. Var det ikke de gamle kommunister, der formulerede det således: “Man skal arbejde efter evne og nyde efter behov?”\nDe basale behov i Danmark og vor del af verden er ikke mere kun det at have tøj på kroppen og mad i maven. For os i den rige del af verden er det også dette at have:\nen lejlighed eller en bolig med eget badeværelse\nret til både TV, fryser, køleskab, bil, rejser osv.\nret til læge og tandlæge\nret til at være en del af et retssamfund med politi og domstole\nret til en stigende offentlig sektor, der servicerer os i alle ender og kanter\nret til minimumsydelser, der sikrer, at ingen mennesker kommer i alvorlig fare for ikke at overleve.\nUdgangspunktet og spørgsmålet er, hvor meget staten skal blande sig i. Skal det fortsat være sådan, at 95 % af befolkningen stadig skal yde 95 % til befolkningen? Skal alt eller næsten alt fortsat gå gennem de offentlige kasser? Er det ikke et fordyrende princip?\nEt velfærdssamfund må - efter min opfattelse - være et samfund, hvor vi støtter op om hinanden, og hvor man ikke alene stiller krav til samfundet, men hvor også samfundet kan stille krav til den enkelte.\nUdviklingen er ikke en klientgørelse af os alle, hvor vi passivt, siddende, fordummende og egoistiske lader stå til og lader de andre sørge for os. Udviklingen bør ikke være at gøre befolkningen ubehjælpsomme og umyndige fra fødsel til grav - at der altid vil komme en fra de offentlige myndigheder, der vil opfylde selv de mindste ønsker.\nEr det ikke sådan, at forventninger skaber afhængighed?\nEr det ikke sådan, at vi meget let vænner os til offentlige bidrag uanset behov?\nEr det ikke sådan, at de, der råber højst, får mest og de svage grupper mindst?\nFor mig ser det ud, som om der i vort samfund er indkørt alt for mange rutiner, som er komplet unødvendige og spild af tid og ressourcer. - Det er ikke et sundt velfærdssamfund!\nDette var bare nogle eftertanker i forbindelse med. min hovedartikel om velfærd. Måske et lille “NB”, der kan skabe eftertanke, hvis ikke vort velfærdssamfund skal vokse sig ihjel.\nDer er bestemt nok at tage fat på ved igangsætningen af den nye velfærdsreform. Forhåbentlig søger den lovgivende forsamling også råd hos ganske almindelige mennesker i samfundet. 


Leveringsbetingelser | Vamdrup Møbelhus\nBetingelser ved levering med transportør og levering til kantsten\nNår du køber din vare, kan du vælge at få den leveret til din bolig med Vamdrup Møbelhus´ egne chauffører\nDet er dit ansvar, at den aftalte leveringsadresse og leveringstidspunktet er korrekt, og at du er hjemme i det aftalte tidsrum. Kan du ikke være hjemme, skal du kontakte Vamdrup Møbelhus på telefon 70 20 00 14.\nAccepterer du udpakning af varen for at lette indbæring, sker det på eget ansvar.\nBemærk, at vores chauffører af lovgivningsmæssige hensyn ikke må tage deres sko af under levering. Det kan derfor være en god idé at afdække gulvet, og dette skal være gjort, inden chaufførerne ankommer på adressen. Vamdrup Møbelhus kan ikke stilles til ansvar for evt. rengøring af gulvbelægning/tæpper ved mangelfuld eller manglende afdækning.\nNår du køber store/tunge møbler, henviser vi i øvrigt til vores “Leveringsråd”, hvor du kan læse mere om, hvad du skal være særligt opmærksom på i forbindelse med din levering.\nGode råd om levering\nVi glæder os til se dig og få en professionel møbelsnak :)


En verden af babyudstyr - spændende og anderledes | Gear up for stories\nFinans og erhverv\nDe bedste og mest brugbare artikler\nHome » Blandet artikler » Hjælp til babyudstyr\nHjælp til babyudstyr\nPosted by kasper on maj 6, 2016 in Blandet artikler | 1 comment\nDet kan være noget af en udfordring at få en lille ny – og særligt at tage stilling til indkøb af alt det nye babyudstyr. Det vil jeg gerne hjælpe lidt med, så i dette indlæg kan du læse lidt mere om babyudstyr. Der er sikkert mange ting du allerede har, og der er naturligvis meget babyudstyr, som jeg ikke kan nå at komme ind på. Derfor vil jeg koncentrere mig om barnesengen og sengetøjet. Det er nemlig meget vigtigt for din baby, da de trods alt tilbringer meget tid under dynen det første år.\nNår barnet er helt nyfødt, kan man både bruge en vugge og tremmeseng – og det er lidt op til forældrene selv, at vurdere hvilken de vil benytte. Hvis du har tænkt dig at benytte en tremmeseng, er der dog nogle forbehold, som du bør være opmærksom på.\nNyfødte vil nemlig gerne have deres krop pakket godt ind, så du kan overveje at rulle nogle tæpper sammen, og placere dem i siderne af tremmesengen. Dette får endvidere tremmesengen til at virke mindre for din baby, og dermed knap så overvældende. Derudover bør der ikke være store mellemrum mellem tremmerne, da babyens hoved således kan sidde fast mellem tremmerne.\nDu bør have tre-fire sæt sengetøj og to dyner til din baby. På denne måde kan du nemlig skifte dynen ud, hvis din baby har gylpet, eller andet, på den. Længden på dynen afhænger naturligvis af størrelsen på babyen, men som udgangspunkt er dynerne til en nyfødt 60-80 centimeter lang.\nForskning har vist, at babyer udvikler deres hjerne igennem leg – og særligt legetøj. Det er derfor et nødvendigt onde som forældre, selvom den store dynge af legetøj kan virke irriterende og overvældende. Du kan med fordel skifte ud i legetøjet løbende, og på denne måde holde den store dynge nede. Der er masser af muligheder for at sælge brugt babyudstyr på nettet, og så kommer legetøjet jo en anden til gode.\nDet var alt for dette indlæg, og jeg håber du er blevet lidt klogere på noget af det vigtige babyudstyr. Hvis du har spørgsmål til indlægget, så skriv gerne en kommentar.\nUdstyr til baby / november 6, 2013\nDer findes så meget lækkert babyudstyr, men der findes også meget, som man sagtens kan undvære, så man skal kigge sig lidt for.\nSkriv et svar til Udstyr til baby Annuller svar\nBillige a-kasser hænger faktisk på træerne\nTag tid på dine spil\nLækkert børnetøj behøver ikke koste en krig\nFinansiering af renovering\nCC Trading til Dit næste gear er vægtløftningssko\nSteen til Hyggeligt hjem\nSigne til Der er store fordele ved server virtualisering\nUdstyr til baby til Hjælp til babyudstyr\nkasper til Frisk luft og motion skal der til\nNu har jeg været en glad e cigaret bruger i 1 år:-). Kunne aldrig have gjort det uden en e-cigaret fra http://t.co/IXIBH9d0Ce #ecigaret\nabout 4 år ago


Hvis du er træt af ukrudt og upraktiske arbejdstillinger i haven, så lad Go Go Garden overtage lugningen. Din nye havemand i Assens kan ordne din have, mens du slapper af.\nHvis du vil slippe for besværet med lugning af ukrudt, kan Go Go Garden hjælpe dig i Assens og omegn. Bestil haveservice og bliv ringet op af din nye havemand, så du kan fortælle om din have.\nVi hjælper i vores kunders haver derhjemme, i sommerhuse, kolonihaver og andre grønne arealer. Når du bestiller lugning af ukrudt hos Go Go Garden, sætter vi dig i kontakt med den bedste havemand til opgaven i Assens og omegn.


Vi tilbyder behandling af bl.a. grå stær, linseoperationer for nærsynethed, langsynethed, alderssyn, bygningsfejl og andre problemstillinger\nVi tilbyder behandling af bl.a. grå stær, linseoperationer for nærsynethed, langsynethed, alderssyn, bygningsfejl og andre problemstillinger Øjenkirurgisk Klinik AROS\nMENU - Øjenkirurgisk Klinik\nØjenkirurgisk Klinik på Aros Privathospital tilbyder undersøgelse og behandling af mange af de almindeligt forekommende øjenlidelser, specielt inden for grå stær og linseoperation.\nØjenklinikken ledes af professor, dr. med. Thomas Køllner Olsen, som tilbyder en personlig behandling under hele forløbet. Professor Thomas Køllner Olsen har stor erfaring fra sit mangeårige arbejde som overlæge på Aarhus Universitetshospital.\nModerne muligheder for godt syn uden briller.\nDen moderne øjen- og synskirurgi har udviklet sig betydeligt i de senere år. Dette skyldes store tekniske forbedringer i udstyr til undersøgelse og operation og fremkomsten af nye kunstige linse-implantater. Ved en moderne linseoperation er det således muligt at "lave om" på øjets optik, så patienterne opnår et godt syn uden briller efter operation. Dette gælder først og fremmest synet på afstand, men efter fremkomsten af flerstyrke - (multifokale) linser, der tilbyder forskellige former for indbygget læsefelt, er det i mange tilfælde muligt at opnå et godt syn på både afstand og nær, med andre ord: helt uden briller!\nDette kommer først og fremmest de mange patienter med grå stær til gode, men også patienter, som har et generende brillehandikap - i form af nærsynethed, langsynethed, alderssyn med eller uden bygningsfejl - kan med fordel få en linseoperation. Mulighederne for at opnå fuldkommen brillefrihed kommer dog an på en individuel vurdering, hvor øjets tilstand, vurdering af risici, behov og personlige forventninger lægges sammen til en helhedsvurdering af egnethed.\nSamarbejde med Memira Eyecenter er ophørt\nØjenklinikken på Aros Privathospital har tidligere haft et samarbejde med Memira omkring linsepatienter, men siden juli 2021 er Thomas Køllner Olsen udtrådt af dette samarbejde for at kunne tilbyde patienterne en personlig undersøgelse og behandling med den nyeste diagnostik og kirurgi i sin egen klinik.\nNB: Memira driver fortsat klinik i lejede lokaler på Aros Privathospital, men det er som sagt uden klinisk samarbejde med professor Thomas Køllner Olsen. Vi beklager den forvirring, det kan medføre.\nØjenkirurgisk Klinik - Speciallæger & tilknyttede medarbejdere\nThomas Køllner Olsen\nProfessor, overlæge, dr. med >


Gå dig til en større hjerne – Magasinet Sundhed\nGå dig til en større hjerne\nHome/Hvad sker der i hjernen, Udvalgte A/Gå dig til en større hjerne\nStadig mere forskning peger på, at fysisk aktivitet er godt for hjernen. Studierne viser blandt andet, at motion forebygger demens. Et bestemt spørgsmål har dog været svært at finde svar på. Nemlig, hvor meget motion der er bedst for hjernen.\nDet har hverken stået klart, hvor hård træning bør være, for at det er bedst for hjernen, eller hvor lang tid den bør vare. Forskere fra Boston University fandt derfor på at undersøge netop det spørgsmål. De valgte at fokusere på gåture i stedet for hård motion. 2.354 voksne deltagere fik målt deres daglige antal skridt og intensiteten, når de gik. Det strakte sig over 4 år. Derudover fik de scannet deres hjerner. Formålet var som sagt at se, hvor mange skridt og ved hvilken intensitet, der skal til, for at det gavner hjernen.\n”Forskningen er først lige begyndt at få indblik i sammenhængen mellem fysisk aktivitet og hjernehelbred,” fortæller lektor, Nicole Spartano. Den positive effekt lader især til at opstå omkring 7.500 skridt pr. dag. I studiet havde deltagere, som bevægede sig 7.500 skridt om dagen, således større hjernevolumen end dem, som bevægede sig mindre. Den menneskelige hjerne krymper typisk med 0,2 procent i volumen pr. år, efter man er fyldt 60 år.\nMen hvorfor er det farligt, når hjernen krymper? ”Der bør ikke være ret meget ekstra plads i kraniet, som ikke er fyldt med hjernemateriale. Hvis vi ser meget ekstra plads, så peger det på, at hjernen er blevet mindre. Det betyder, at der er større risiko for demens,” forklarer Nicole Spartano. Det er denne krympning, man kan bremse ved at bevæge sig.\n”Vores beregninger lyder, at hver ekstra times let fysisk aktivitet er forbundet med cirka 1,1 års mindre hjernealdring,” forklarer Nicole Spartano. Hun fremhæver, at det er positivt, at det faktisk kun kræver en times let motion om ugen at sikre sund aldring.\n”Disse resultater peger på, at den positive sammenhæng mellem fysisk aktivitet og sund hjerne faktisk er nemt opnåelig, både når det gælder intensitet og tid.” ”Vores studier vil ikke afvise, at mo- derat og hård motion er vigtigt for sund aldring. Men vi bidrager til forskningen ved at sige, at fysisk aktivitet ved let intensitet også er vigtigt for hjernen,” afslutter forskeren fra Boston University. Studiet blev præsenteret i JAMA Network Open.\nadmin2019-10-01T19:54:54+00:00Hvad sker der i hjernen, Udvalgte A|


Administrer dit liv med Microsoft 365 - Office Support\nAdministrer dit liv med Microsoft 365\nTeknologi er ikke kun til arbejde. Det kan hjælpe dig med at få mest muligt ud af din tid, så du kan fokusere på det, der er vigtigt. Brug tips, skabeloner og værktøjer i disse pakker til at holde styr på, planlægge begivenheder og opnå alt det, du vil og skal.\nOpnå dine mål på jobbet og i skolen\nAdministrere din klasse\nUanset om du lærer en fjern klasse, en person eller en kombination, kan disse skabeloner og værktøjer hjælpe dig med at holde styr på dem, der er organiseret og forbundet med dine elever.\nHent værktøjer til lærere\nEs dine skole projekter\nHvis du vil skabe et perfekt skoleprojekt, skal du kommunikere dine idéer og dine historier med høj kvalitet, dynamiske rapporter og præsentationer, der kan imponere publikum.\nSe skole projektressourcer\nLær og mor dig derhjemme\nDer er masser af muligheder for at have det sjovt og være travlt optaget. Brug disse tests, flashkort og skabeloner til at blive ved med at lære uanset, hvor du befinder dig.\nStart læring derhjemme\nHold en virtuel dimissionsfest\nUdforsk de forskellige måder, hvorpå du kan få en online dimissionsfest og saml ressourcer til udskrivning af kort, eksamensbeviser og fotoalbums.\nFå fat i drømmejobbet\nDet kræver vedholdenhed og en solid plan at finde et drømmejob. Sæt dig selv i en position til at gøre noget du elsker at gøre med værktøjer, der hjælper til succes.\nOprette en finplanlægning\nKickstart din sidebeskæftigelse\nUanset om du leder efter en deltidsjob eller en metode til at tjene penge en hobby, vil disse tip hjælpe dig med at komme i gang med sideforretningen.\nTip til visning af side beskæftigelse\nOrganisér din hverdag\nSelvom I ikke er samme sted, kan du holde forbindelsen til venner og familie ved lige ved hjælp af fjernmødeværktøjer og ideer, herunder PowerPoint skabeloner til festlige lejligheder.\nPlanlæg en virtuel sammenkomst.\nSamarbejd med venner og familier.\nUanset om du planlægger en rejse-, fest-eller boligforbedringsprojekt, kan du bruge dine foretrukne Office-Apps til at arbejde sammen, uanset hvor du befinder dig.\nRediger på dem i realtid.\nOpret dit første budget\nSunde økonomiske vaner skabes over tid. Det er aldrig for tidligt at lære at budgettering og styring af dine udgifter og penge.\nAdministrer dit husholdningsbudget.\nStærke budgetvaner er afgørende for at bygge en vej til finansiel uafhængighed. Holder dit forbrug i skak med disse nemme budgetteringsværktøjer.\nHent skabeloner til husholdningsbudget\nDu kan ikke få flere timer i døgnet, med du få mest muligt ud af din tid, derhjemme, på arbejdet, mellem to aftaler eller ude at løbe ærinder.\nFå mere at vide om tidsstyring\nBehersk din indbakke i Outlook\nHvis er begravet i mail det meste af dagen, så er du ikke alene. Overtag styringen af din indbakke i Outlook med disse smarte tip.\nOrganiser din mail\nAdministrer aktiviteter og livsbegivenheder\nSpor dine mål for sundhed og motion\nUanset om du vil holde dig i form, blive stærk eller spise sundere, er det at spore dine mål en god måde at være ansvarlig og leve dit liv bedst muligt.\nStarte med at holde styr på din tilstand\nHold styr på dine børns sundhedsforløb\nDe vokser op så hurtigt. Sørg for at spore vigtige begivenheder og hjælpe dine børn til at være sunde med nyttige trackere.\nRegistrere din børne tilstand\nNår du skal være vært for en fødselsdagsfest, et babyshower, et spillearrangement eller en anden sammenkomst, planlægge en begivenhed professionelt med disse tip og værktøjer.\nFerie med familie og venner\nUanset om det er en weekendtur, sommerferie eller årlige ferie, kan du bruge disse værktøjer til at planlægge den perfekte tur med dem, du holder af.\nFå ferie værktøjer\nLed et ungdomssportshold\nNår du skal lede et ungdomssportshold, kræver det stærke organisatoriske færdigheder at afbalancere spillernes, forældrenes og trænernes behov op imod hinanden.\nSe, hvordan du administrerer et team\nPlanlæg et bryllup\nDet er ikke let at planlægge et bryllup. Hold styr på detaljerne, eliminer stress og planlæg et vellykket bryllup med disse praktiske tips og værktøjer.\nStart din bryllups plan\nPasning af et kæledyr\nAdministrer dyrlægebesøg, kæledyrssittere og den daglige pasning af ven med pels eller fjer med disse tjeklister og tips.\nKatastrofer kan ske når som helst ske. Når der sker en, skal du reagere hurtigt for at holde din familie sikker. Bliv forberedt for at sikre, at du og din familie er klar i tilfælde af en nødsituation.\nBliv klar til nødstilfælde\nMinimer risiko online med avanceret beskyttelse mod virus og cyberkriminalitet, værktøjer, der hjælper med at holde dine oplysninger sikre og private, og metoder til at gendanne dine filer efter ondsindede angreb.\nLæs mere om onlinesikkerhed


Skammen at bryde kontakten med psykopatisk far - Lisegaarden\nSkammen at bryde kontakten med…\nHej. Jeg håber man er fuldkommen anonym herinde?? Er simpelthen så bange for at blive “opdaget” af min familie. Har bare ledt i noget tid efter et sted at dele mine oplevelser omkring det her og tale med andre der har oplevet lignende. (og har efterhånden ikke så mange penge tilbage til mere terapi.. og psykopati er ikke min psykologs ekspertise område.)\nProblemet med det her er jo at det er så svært at diagnosticere, at der er så mange tabuer om det.. og alt det gør at jeg ofte føler mig som en idiot og enormt “skyldig” når folk spørger mig hvorfor jeg har brudt kontakten med ham.\nJeg bærer derfor rundt på en stor skam. Jeg føler jeg er et dårligt, egoistisk og muligvis svagt menneske fordi jeg ikke kunne holde ham ud, bære hans smerte (som jeg følte og stadig føler meget stærkt: det eneste bånd der er tilbage). Han sagde at jeg var den der forstod ham bedst. Jeg prøvede virkelig. Han var meget omskiftelig og jeg kunne hurtigt fornemme hans humør. (jeg er meget følsom generelt overfor stemninger/atmosfærer osv. har været det ligefra jeg var barn, hvor pædagoger derfor brugte mig som en slags antenne fordi jeg var den første til at reagere på en dårlig stemning eller når noget var galt.)\nJeg også kæmpet med en stor identitetskrise over om min far måske også er meget sensitiv, havde en forfærdlig barndom og derfor har brug for ekstra omsorg fra alle (inklusiv hans børn.) Jeg er bange for at ligne ham.. og især fordi at han jo ikke selv kan se den skade han påfører andre så det er jo svært at vide om man selv er sådan! Jeg kan gå helt i selvsving over de mindste ting jeg muligvis har gjort mod andre, eller om jeg nu har såret dem og i visse stunder gennemgå alle disse episoder (fra hele min barndom/ungdom) i hovedet. Og føle stor anger over de mindste ting.. hvilket vel betyder jeg ikke er psykopat. Jeg er også i stand til at sige undskyld til folk (og mene det.) Noget han aldrig har gjort. Jeg græder nemt over andres smerte. Men kan blive meget mistroisk overfor mig selv mht store følelser (fx vrede, stærk vilje/selvtillid)hvor jeg er bange for at give slip af angst for at udvise nogen af hans tendenser.\nJeg har ikke haft opbakning fra min mor (der selv flygtede fra ham da de blev skilt da jeg var barn. Dog først da hun havde ventet på han fandt en ny kvinde som kunne være den næste til at tage sig af ham og fordi han truede med selvmord hvis hun forlod ham.) Hun forholder sig anonym og jeg forstår stadig ikke hvorfor??\nFøler hun skyld? Hun har selv en forædlre der behandlede hende forfærdeligt da hun var barn men er “holdt ved” denne person, og nævner dette når jeg prøver at spørge ind til emnet. (så hun mener vel jeg også burde ha holdt fast/været stærkere som hende selv. Men hun har jo valgt en mand der mindede om hendes egen forældre; det viser vel netop at det er vigtigt at sige stop så man ikke forsætter med at invitere den slags mennesker ind i ens familie??)\nHeller ikke fra min bror der har holdt kontakten med ham og som selv har været svært depressiv og angst i mange år nu. Min ældre søster har ikke kendt til ham som barn og ser ham mest for at hendes egne børn har en bedstefar.Min far lever op til stort set alle de punkter der er for en psykopat. (voldelig, charmerende, lyver, skifter humør, ingen tegn på anger over ting osv.) Min far har ingen rigtige venner, kan ikke fungere i et rigtigt job (pgr af det sociale). Er kort sagt en byrde for sin omverden.\nHvorfor syntes verden så man er et forfærdeligt menneske når man går fra ham?\nJeg troede i en del år på at han kunne forbedre sig og prøvede også at komme ind på et par svære emne med ham. Bla hvor bange jeg var for ham som barn fordi han var voldelig overfor mig og min bror og ellers truede med vold. Han mener ikke det var “voldeligt nok” til at være rigtig vold (han blev selv tævet som barn.. og misbrugt på andre måder. Derfor mener han selv han har gjort en stor nok instats ved at være en bedre far end hans egen var det.)Da jeg tog dette emne op mht volden viste han ingen tegn på anger overhovedet. selvom jeg kæmpede for at holde tårer tilbage.\nListen med “beviser” er MEGET lang.\nJeg har heldigvis en psykolog der troede på mig med det samme/efter en kort snak.Jeg fik taget mig sammen til at bryde kontakten da jeg landede et godt sted hvor jeg hørte hjemme, fik gode venner og følte mig derfor stærk nok.\nJeg ville ønske mine søskende også ville holde op med at se ham og at han ville flytte langt langt væk. Han prøver ind i mellem satdig at kontakte mig.\nJeg sendte ham et brev da jeg brød med ham og han hev fat i mig på gaden en dag vi desværre stødte ind i hinanden hvor han sagde at jeg havde ret i noget af det jeg havde skrevet. Han var stadig skræmmende og jeg har ingen tillid overhoevedet til ham (han har en meget dominerende truende adfærd som også var der her. så det var bestemt ikke noget emd at krybe til korset.) Men det er for sent for mig og han vil ikke gå i nogen behandling. er overbevist om det er mig der har et problem.Min bror ser ham som en onkel og min søster føler sig frastødt af ham (på samme måde som jeg selv gør.. meget svært at forklare. men føltes lidt som at invitere noget ubehageligt ind i sin privatsfære og opdage det for sent.)\nJeg er en kvinde og har stadig svært ved at stole på mandlige autoriteter hvilket har været og stadig er en hæmning ift mit studium og liv generelt. Jeg har en tendens til enten at frygte eller forgude mandlige autoriteter. Jeg er også meget meget påpasselig med potentielle kærester. er angst for at blive snydt som min mor blev det af en charmerende mand og opdage for sent at han er psykopat.\nSå HVORFOR er det mig der skal undskylde når det er ham der har lavet så meget ravage i mit liv? Prøver at få det bedste ud af det og “oprydningsprocessen” går da også fremad, men langsomt. Og skammen er der stadig. Ved han ikke føler noget som helst af den. Han føler sig helt sikkert krænket. jeg er en slags ejendel han har krav på. Har aldrig oplevet noget menneske der har kunne gøre mig så lille og bange.\nDet var først da jeg mødte andre mænd der respekterede mig for alt hvad jeg er at jeg indså at jeg er god nok, at alle mænd ikke hader mig, at jeg gerne må fylde lidt/larme lidt, være lidt træls engang i mellem.. at jeg gerne må være HELE mig.\nSå det må være mit råd til dem derude hvis nogen af jer læser det her: insistér på at blive respekteret for hele dig og når man finder dem der gør det så indser man at der kun er et eneste menneske der ikke gør det. Og så må man gøre op om den byrde det ene menneske er, er nok til at man vil gå igennem alt det arbejde det er at forlade det. For det er ikke nemt!\nJeg kan bare bedre se mig selv i øjnene nu, er gladere og bliver derved også et bedre menneske overfor alle de andre der er i mit liv. Er det egoistisk?\nSV: Skammen at bryde kontakten med psykopatisk far\n18/07/2013 af Lise Seidelin\nKære J. St.!\nTAK for dit fine indlæg. Du kan bare det der med at skrive og fortælle, hvordan du har det. flot klaret.\nJa! Det er helt i orden at være anonym her.\nJa! Det er en proces at finde ind til sig selv og lære, hvordan man takler andres negative sider. Det er dejligt at se, at du er kommet langt. Flot klaret. Når du er kommet så langt, så kommer du også videre. Du finder vejen.\nHusk, at lige meget, hvad andre siger, så er du et dejligt og vidunderligt menneske, elsket bare fordi du er til – er født. Intet andet.\n10/08/2013 af Anne\nHej J St.\nJeg er selv lige kommet ud af et forhold til en mand med stærke psykopatiske træk. Det du skal påminde dig selv om, hver eneste gang du tvivler på dig selv og din del af ansvaret, er at du ALDRIG er ansvarlig for hans måde at reagere/handle på. Psykopater er mestre i, at få offerene til at tvivle på sig selv, netop fordi vi som “normale” har evnen til at tvivle på vores handlinger og indrømme at vi ikke er perfekte, denne evne har psykopaten ikke!\nHvis du vil snakke, så skriv til mig over mail…Alt held og lykke 🙂\nHej tak for svar fra jer begge 🙂\nEfter at have kigget nærmere inde på den her side kan jeg se at den løsning der kan tilbydes gennem behandling ikke kun er at løbe væk (som man ellers altid foreslår som eneste løsning) men også at lære at blive sammen med sådan et menneske.\nMen for mig var der netop de problemer som du Anne skriver, at man hele tiden tror man gør noget forkert, der gjorde at jeg måtte væk.\nDet ændrer ens selvopfattelse rigtig meget.. også i forhold til andre mennesker. Man tager den med sig der.\nMin far var vild med hele tiden at nævne dumme ting jeg gjorde som barn, noget jeg ved et uheld havde ødelagt, noget jeg uvidende havde sagt.. han elskede generelt at gøre grin med folk.\nDet er bare én af de ting jeg kæmper med nu: ikke at tro at andre mænd tænker dårligt om mig og leder efter den mindste undskyldning til at gøre mig til grin.\nHan kaldte mig nørd.. bare fordi jeg læser bøger. Noget han aldrig gør. Og jeg er langt mere social end han er.\nJeg føler lidt at når man bliver ved sådan et menneske så “støtter” man hans måde at opføre sig på. Så får han bare lov at blive ved.\nFor han lærer det ALDRIG. Der var nok engang hvor det kunne være vendt men det blev det ikke. nu er det for sent.\nSå det er ikke fordi jeg mener psykopater skal straffes. De lider vidst generelt en del.. bl.a. fordi de fleste mennesker ikke kan holde dem ud og forlader dem og psykopaten FATTER ikke hvorfor han bliver forladt(!)\nMin far havde en periode det mantra kørende med at man ikke kunne styre hvordan andre behandlede en, men at man kun kan styre ens egen reaktioner på dem.\nJeg er uenig: jeg vil ikke ændre min reaktion på umoralsk/dårlig behandling! Hvordan kan man opretholde et velfungerende samfund hvis man begyndte at være tolerant overfor den slags opførsel? Jeg har klare grænser.. og normale mennesker kan godt holde sig indenfor dem. Jeg tænker nogen gange at det netop er alt for overbærende mennesker som min mor der er delvist ansvarlige for at psykopater bliver ved med at eksistere. Det er dem der får børn med dem og på den måde videregiver en mindre god barndom der ofte er en rigtig god grobund for en ny psykopat. (jeg kan spore dårlige, misbrugende fædre flere generationer tilbage på min fars side.)\nJeg er IKKE vred på min mor. Hun er fantastisk. Men udefra set kan jeg godt bare få den tanke nogengange.. selvom det sikkert er meget politisk ukorrekt at sige..\nUdover det vil jeg lige tilføje at det kan være lidt træls at “diagnosen” psykopat (som vidst nok oftere hedder dyssocial adfærd nu) er så tabubelagt. Man kan ikke sige det om nogen uden at det virker.. useriøst el.lign.\nSelvom der er en masse kriterier at opfylde, altså måder at måle det på, grader af det.. og hvis så den pågældende passer ind der bør det være OK at sige at sådan ER det altså.\nJeg siger det fordi at det for mig har været en lettelse netop at finde ud af at min far faktisk passer på stort set alle punkterne. bla disse:\nSå det burde da snart være muligt at sige som et FACT at han passer der.\nJeg faldt tilfældigvis over en artikel i et blad en dag af en kvinde der havde brudt min sin narcissistiske far og min passede også på alle hendes punkter (de fleste omhandlede at være meget opadfarende over småting og meget humørsvingende.. og en vis grad af manipulation) men der var et punkt jeg syntes var ekstra skummelt at min også passede ind under: hun havde som jeg, oplevet hendes far sige til hende at “du er den eneste som forstår mig” .. ikke rart at ens egen far ser en som den bedste støtteperson han har.\n(og selvfølgelig at resten af verden er befolket af idioter der aldrig forstår ham.)\nDet er altså ikke sundt at være for lang tid sammen med et menneske med sådan et livssyn!\nSå JA jeg syntes der er mange gode grunde til at løbe væk fra sådan en person..\nHov, ville gerne have rettet i min sidste besked men det kan man åbenbart ikke herinde :/\nBlev lige lidt overophedet for vil selvfølgelig ikke sige noget om at det er NOGENS skyld. Alle kan være lidt blinde, især hvis man er forelsket. Min mor så først min fars dårlige træk da de fik børn (hvor de havde været sammen i en del år inden.)\nJeg mente bare at det at BLIVE i sådan et forhold når man først har set/oplevet alt det dårlige, og er ved at blive kvalt.. og at dette muligvis går udover sine børn. Der skal man nok overveje ret kraftigt om der er nogen løsning. Og hvis der ikke er så skal man nok overveje at gå, også for ens børns skyld. Hvilket min mor heldigvis gjorde. Men måtte gerne ha været tidligere da jeg også i et par år levede med en meget bange og ulykkelig mor.\n14/08/2013 af Lise Seidelin\nKære J. St!\nTAK for endnu et fint og godt skrevet indlæg. Du kan bare det der med at skrive. Godt gået.\nJa! Nogle gange er det bedste af gå, men nogle gange er det bedste at blive. Det er meget forskelligt.\nHusk på, at 80 % af partnervold sker efter, at man er gået. Det er som pest eller kolera. Men der er også en tredje mulighed, som jeg har skrevet en del om – en del af acceptprocessen. Jeg skal gerne lære dig og andre den. Det er så dejligt, når det lykkes.\nKan du have det godt, så godt som det kan lade sig gøre under de omstændigheder, du har.\nMan lærer af de svære ting, man er igennem i livet. Også selv om det er hårdt, når det står på. Det er bare så dejligt, det man lærer.\nKategori Blog - Kender du en psykopat?Af Lise 16. juli 2013


Vi havde nok forventet mere af den end hvad vi fik. Vi havde troet den var mere tøset end hvad den var. Der er humor - men IKKE nok.\nNadineuser/13852 4 år siden\nVar til formiddag inde og se forpremierer.\nHavde regnet med at den er havde været hyldende morsom og humoristisk men fandt den nærmere tragisk.\nBlev ved med at sidde og vente på filmen kom i gang. Det gjorder den også de sidste 40 min af filmen. Jeg mener klimaks samtidig kom alt for sent i filmen sådan ca. 10 min før filmen slutter.\nAlt i alt gav jeg den 4 stjerner, ved ikke helt hvorfor, for jo mere jeg tænker over det var den ikke det værd.\nMan mangler noget forhistorie, man lærer figurerne meget godt at kende på overfladen, men synes de skulle havde brugt noget mere tid på det. Et bedre resume af hvem folk egentligt var, evt. flashbacks.\nSamtidig er jeg langt fra enige i Kinos fortolknings resume.\nJeg vil ti gange hellere se 'Bride Wars' (2009) og '27 Dresses' (2008) end jeg vil se denne film igen.\nSelvom den prøver at hive pointer til overfladen, som faktisk er ret gode, hvis man fanger dem, lykkes det aldrig rigtig for den. Det ligesom om de vil fortælle for mange historie på en gang, hvor det hele egentligt bare ender med at være ligegyldigt og kedeligt.\nSådan lidt general overfladisk fortælling kan man vel betegne den under.\nMilenauser/110099 8 år siden\nSå den i aften til forpremiere i Aalborg\nSimpelthen herlig, jeg skraldgrinede flere gange :D Endda meget bedre end jeg forventede :D Jeg vidste den nok var god og sjov, men den var sgu skide god og vanvittig morsom :D\nCaritasuser/925347 8 år siden\n'Bridesmaids' med (mere) bid.\nTak til kino.dk for invitation til visningen!\nYes, den kunne jeg godt lide! Altså man kan ikke undgå at sammenligne Bachelorette med Bridesmaids, så det vil jeg også gøre: Bridesmaids, som jeg kun syntes var OK, er mere overfladisk og mindre realistisk end Bachelorette - men i Bridesmaids griner man MEGET mere. Bachelorette er til tider meget kynisk og rimelig mørk, men kvindetyperne er interessante og filmen føles som om den er fortalt fra en meget kvindelig (eller endda feministisk) vinkel. Ingen er perfekte og (næsten) ingen er rene stereotyper.\nEt kæmpe tema i filmen er også om forholdet til dem man gik i skole med for 10 el. 15 år siden. Det føltes realistisk for mig, og jeg er vist nogenlunde samme alder som karakterene i filmen.\nDer er selvfølgelig også sjov henad vejen, især af den romantiske slags, og man går heldigvis opløftet fra biografen.\nJeg anbefaler den varmt og giver den 4 stjerner.\nThe Hangover for tøser!\nNormalt er dette slet ikke en film jeg ville gå efter, men traileren ser da super sjov ud :)\nIsla Fishcer og Lizzy Caplan er altid underholdende og Rebel Wilson er (hvis jeg husker rigtig) også med i Bridesmaids hvor hun havde den muligvis sjoveste rolle i hele filmen!\nDejligt med lidt mere edgy komedier til os tøser. Den skal helt klart ses med bedsteveninden :)


En kæmpe stor og vigtig nyhed for Karup Å og hele egnen. – KÅS\nHjem » Foreningsinfo » En kæmpe stor og vigtig nyhed for Karup Å og hele egnen.\nEn kæmpe stor og vigtig nyhed for Karup Å og hele egnen.\nby Jan Snejbjerg|Udgivet 30. september 2019\nHerning Kommune har i anlægsbudgettet for 2023 afsat midler til etableringen af Havørredens Hus.\nHuset tænkes som samlingspunkt for alle, der ønsker at opleve Karup Å og naturen rundt om åen, eksempelvis lystfiskerforeninger, institutioner, skoler og andre der ønsker læring i og om naturen.\nDer er i anlægsbudgettet for 2023 blevet afsat 3 mill. til etablering af huset samt 250.000 kr. til drift af huset. Samtidig har Herning Kommune valgt at gøre egnsudviklingsprojektet Riverfisher permanent med kr. 250.000 hver år fremadrettet.\nKarup Å Sammenslutningen er utroligt glade for Herning Kommunes klare udmelding. Hermed beviser Herning kommune endnu engang, at de vil det rekreative og prioriterer naturen og hermed også Karup Å.\nEn stor tak skal lyde til Søren Borg og Dann Ørskov Karlsen medlem af Herning Byråd for Venstre. Søren henvendte sig for 12 år siden til Dann, og sammen har de to, i tæt samarbejde med Lodsejerforeningen, KÅS og Riverfisher, vedholdende arbejdet for at få planerne om et samlingssted med Karup Å i centrum realiseret.\nSamlet er det en kæmpe håndsrækning Herning Kommune har givet hele egnen. Med mulighed for at kunne iværksætte projektet tidligere end 2023, er vi allerede trådt i arbejdstøjet og ser frem til at få sat gang i realisering af projektet.\nVi vil løbende holde jer orienteret omkring projektets udvikling. Er der spørgsmål, så er alle velkomne til at kontakte mig på 22221115.\nPrevious post Grødeskæring: Tilsynsnotat 26. september\nNext post Referat KÅS bestyrelsesmøde 7. oktober 2019


UVA-lamper til inspektion og træning - RetailNews\nLangt de fleste virksomheder prioriterer både rengøring og håndhygiejne højt. De fleste af os går rundt og tror, at vi er omhyggelig og præcis med rengøring og håndvask. Det er vi bare sjældent.\nKontrol af hygiejne\nEn særlig type UV-lys er specielt velegnet til at sikre kvaliteten i hygiejnen. UVA-lygten er velegnet til brug i forskellige områder indenfor produktion og sundhedsvæsen. Når man lyser på en overflade med en UVA-lygte vil partikler lyse op.\nBrug den håndholdte UVA-lygte til at finde brister i rengøringsrutiner, forureningskilder i renrum og laboratorier, overfladeforurening af emner, utætheder osv. Lygten kan anvendes med eller uden fluorescerende væsker/ pulver for at fremhæve markeringerne.\nKorrekt håndhygiejne er en vigtig faktor i at holde et højt hygiejneniveau, både intern men også ved besøgende. Undersøgelser viser at overraskende mange ikke er dygtige nok til håndhygiejnen. Målrettet og jævnlig træning er med til at hæve niveauet signifikant og holde det højt.\nVi leverer værktøj til træning, måling og kontrol af hygiejne.\nLæs mere om hygiejne på vores hjemmeside her\nHåndtræning 3W LED lygte 100W LED lygte\nLyset fra en UVA-lampe, får partikler på en "ren" overflade til at lyse op. Lamperne kan bruges til alle typer overflader for bakterier, lækager, foru ... I alt 295 DKK ekskl. moms\nGod håndhygiejne er sund fornuft. Rene hænder i fødevareindustri og produktion er også en god forretning. Flere og flere virksomheder vælger at have m ... I alt 5.652 DKK ekskl. moms\nUVA-lampe til inspektion Lyset fra en UVA-lampe får partikler på en "ren" overflade til at lyse op. Lamperne kan bruges til alle typer overflader for ... I alt 825 DKK ekskl. moms\nFabrikation af færdigretter indgår i et indviklet produktionsmønster af automatiserede og manuelle processer, som kombinerer mange råvarer fra forskel ...


179/2008 Fortolkning af rentereguleringsbestemmelse for BoligPrioritet lån.\nPeter Blok, Troels Hauer Holmberg, Karin Ladegaard, Erik Sevaldsen, Karin Sønderbæk\nFortolkning af rentereguleringsbestemmelse for BoligPrioritet lån.\nDenne sag vedrører klagerens indsigelse mod Eik Banks regulering af rentesatsen på klagerens BoligPrioritet lån.\nI 2006 var klagerens ejendom behæftet med et rentetilpasningslån (Flexlån) i euro optaget i Realkredit Danmark.\nI november 2006 blev lånet omlagt til et 30-årigt BoligPrioritet lån (i det følgende benævnt prioritetslånet) i SkandiaBanken, nu Eik Bank. Rentesatsen var variabel 4,15 % p.a. Til prioritetslånet blev der knyttet en indlånskonto, hvorpå rentesatsen til enhver tid svarede til rentesatsen på lånet. Af pantebrevet for prioritetslånet, som klageren underskrev den 21. november 2006, fremgår bl.a.:\n"Lånet forrentes med en variabel rente som foreløbig er fastsat til 4,15 % p.a.\nRenten er variabel og fastsættes på basis af den af Danmarks Nationalbank offentliggjorte rente på indskudsbeviser med et tillæg på 0,65%. Renten reguleres, når der er ændringer i renten på indskudsbeviser.\nRentetillægget kan ændres af SkandiaBanken i henhold til Almindelige bestemmelser for lån og kreditter. Bestemmelserne finder du på SkandiaBankens hjemmeside, www.SkandiaBanken.dk."\nNationalbankens rente på indskudsbeviser var på tidspunktet for lånets etablering 3,50 %.\nKlageren har fremlagt SkandiaBankens "Vilkår for BoligPrioritet" gældende fra den 16. oktober 2005. Af disse fremgår bl.a.:\nI tilsvarende vilkår gældende fra den 30. november 2007 er SkandiaBanken ændret til Eik Bank og tillægget på 0,65 % ændret til 1,10 %.\nVed brev af 7. april 2008 varslede Eik Bank følgende ændring af lånevilkårene:\nBrevet indeholdt et tilbud om at konvertere prioritetslånet til et lån i BRFkredit, som Eik Bank havde indgået en samarbejdsaftale med.\nRentesatsen på 5,35 % svarede til Nationalbankens rente på indskudsbeviser på 4,25 % med et tillæg på 1,10 procentpoint.\nKlageren gjorde indsigelse mod renteændringen, som efter hans opfattelse ikke havde hjemmel i aftalen. Banken afviste indsigelsen. Ved e-mail af 11. april 2008 til klageren anførte banken bl.a.:\n"Renten på boligprioritetslån er sammensat af Nationalbankens rente på indskudsbeviser + et rentetillæg, som er fastsat af banken. Rentetillægget er i dag forskelligt i forhold til, hvornår lånet er oprettet. Nogle har et tillæg på 0,65 % andre 0,90 %. Tillægget er et rentetillæg (ikke et gebyr) og en del af den samlede rente, og det er således fradragsberettiget.\nOpretter man Boligprioritetslån i Eik Bank i dag, er rentetillægget på 1,1 %.\nFor boligprioritetslån ændres renten i henhold til pantebrevets særlige bestemmelser, hvor det fremgår, at banken kan ændre rentetillægget i henhold til de almindelige bestemmelser for lån og kreditter. Der sker her samtidig en ensretning af rentetillægget, således at alle kunder med et boligprioritetslån betaler et tillæg på 1,1% + Nationalbankens rente på indskudsbeviser (4,25%). Den samlede rente for et boligprioritetslån vil herefter være på 5,35%, og det vil således gælde for alle kunder med et boligprioritetslån.\nTilpasningen af renten på boliglån sker som følge af den fortsatte uro på de finansielle markeder, og den finansielle sektors heraf stigende finansieringsomkostninger.\nI øvrigt vil jeg gøre opmærksom på, at renten på indlån "boligprioritet" er hævet med samme sats som udlånet."\nKlageren har fremlagt en udskrift fra Eik Banks hjemmeside vedrørende BoligPrioritet. Af udskriften, der er dateret den 10. april 2008 fremgår bl.a.:\n"Vi følger Nationalbanken\nRenten på BoligPrioriteten følger renten på Nationalbankens indskudsbeviser."\nAf Eik Banks "Vilkår for lån og kreditter", gældende fra den 7. februar 2008, fremgår bl.a.:\nTilsvarende vilkår fremgår af punkt 6 i "Almindelige forretningsbetingelser for Eik Bank" samt i de tidligere "Almindelige forretningsbestemmelser for Lån og kreditter" i SkandiaBanken gældende fra den 6. december 2004.\nDen 9. maj 2008 har klageren indbragt sagen for Ankenævnet med påstand om, at Eik Bank skal frafalde forhøjelserne af tillægget.\nKlageren har anført, at han optog lånet i tillid til, at rentesatsen kun ville variere i takt med Nationalbankens rente på indskudsbeviser. Tillægget skulle afspejle bankens administrationsomkostninger samt risiko i forhold til de enkelte aftaler og kunne sammenlignes med administrationsbidraget på et realkreditlån.\nHans opfattelse understøttes af pantebrevet/låneaftalen og bankens beskrivelse af produktet BoligPrioritet, såvel på tidspunktet for låneoptagelsen som efterfølgende.\nI forbindelse med låneoptagelsen bekræftede banken telefonisk, at rentetillægget var fast i lånets løbetid, og at tillægget kun ville variere i forhold til nye kunder. Dette stemmer overens med bankens oplysninger i e-mailen af 11. april 2008.\nBanken var derfor ikke berettiget til at forhøje renten på lånet uafhængigt af Nationalbankens ændringer af renten på indskudsbeviser.\nBanken var tilsyneladende af samme opfattelse i hvert fald indtil foråret 2008, jf. vilkårene for BoligPrioritet, produktbeskrivelsen udskrevet den 10. april 2008 og e-mailen af 11. april 2008\nIfølge pantebrevet/låneaftalen reguleres renten, når der er ændringer i renten på indskudsbeviser, hvilket understøtter, at det eneste variable element er indskudsbevisrenten.\nIfølge vilkårene for BoligPrioritet pr. den 16. oktober 2005 er ydelsen "kendt frem til næste gang, Danmarks Nationalbank ændrer renten for indskudsbeviser", hvilken formulering Eik Bank fastholdt ved vilkårene pr. den 30. november 2007. Produktbeskrivelsen er kun korrekt, hvis det eneste variable element i ydelsen er renten på indskudsbeviser.\nI Eik Banks beskrivelse af produktet på hjemmesiden den 10. april 2008 anføres "Vi følger Nationalbanken" efterfulgt af "renten på BoligPrioriteten følger renten på Nationalbankens indskudsbeviser".\nBanken har afslået at fremlægge supplerende historiske oplysninger om produktet.\nBanken har flere gange ændret tillægget i forhold til nye kunder uden at ændre tillægget for eksisterende aftaler.\nFormuleringen af brevene af henholdsvis 7. april og 16. maj 2008 stemmer ikke overens, hvilket tyder på en vis usikkerhed fra bankens side med hensyn til produktet. Ved brevet af 7. april 2008 informeres om forhøjet rente og samtidig forhøjet ydelse. Ved brevet af 16. maj 2008 informeres om forhøjelse af "renten/rentetillægget/administrationsbidraget" og uændret ydelse, indtil indskudsbevisrenten ændres.\nBankens nye fortolkning har som konsekvens, at banken ændrer såvel rente som ydelse, når det passer banken. Forhøjelserne i april og maj 2008 er reelt udtryk for, at banken fastsætter renten i henhold til pengemarkedsrentens udvikling. Dette stemmer ikke overens med den aftalte renteregulering.\nBanken bærer ansvaret for en eventuel uklarhed i aftaleformuleringen.\nHan ville aldrig have indgået låneaftalen på de vilkår, som banken nu mener er gældende. Hvis han ikke får medhold i, at banken er afskåret fra at forhøje rentetillægget på hans lån, bør banken som følge af vildledende markedsføring godtgøre ham alle omkostninger i forbindelse med en omlægning af lånet til et andet lån.\nEik Bank Danmark har anført, at BoligPrioritet på tidspunktet for låneoptagelsen blev markedsført som "billigere end rentetilpasningslån". Boligprioritetslån var gebyrfri at oprette, dog med undtagelse af sædvanlige tinglysningsomkostninger. Renten var lav og variabel på linje med et rentetilpasningslån og er - trods renteforhøjelserne - stadig konkurrencedygtigt på markedet, hvilket understreges af, at klageren har valgt at beholde sit prioritetslån på trods af det fordelagtige tilbud om at flytte lånet til BRFkredit, jf. brevet af 7. april 2008.\nVed klagerens omlægning i november 2006 bortfaldt valutarisikoen på det eksisterende lån, mens den variable forrentning blev bibeholdt.\nDet fremgår tydeligt af både lånetilbuddet og pantebrevet, at der er tale om et lån med variabel rente. Af pantebrevet fremgår mere specifikt, at renten kan ændres enten som følge af en ændring af Nationalbankens rente på indskudsbeviser, eller som følge af en ændring af tillægget, som ved lånets oprettelse var på 0,65 %. Det fremgår også, at bankens almindelige vilkår var gældende med de ændringer og tilføjelser, som fremgik af pantebrevet.\nKlageren kan ikke have haft en rimelig formodning om, at rentetillægget var fast.\nNationalbanken har siden lånets stiftelse ændret renten på indskudsbeviser, og lånet er blevet reguleret tilsvarende.\nDe af klageren fremlagte "Vilkår for BoligPrioritet", der har ligget på bankens hjemmeside, er en kort opsummering, hvilket også fremgår klart. Formuleringen om, at "ydelsen på boligprioritet er kendt frem til næste gang, Danmarks Nationsbank ændrer renten for indskudsbeviser" har givet anledning til misforståelser hos enkelte kunder, hvorfor man har valgt at fjerne teksten fra hjemmesiden. Endvidere har man i forbindelse med den seneste renteforhøjelse, jf. brevet af 16. maj 2008, tilbudt kunderne uændret ydelse, indtil indskudsbevisrenten ændres.\nForhøjelserne af tillægget med 0,45 procentpoint pr. den 30. april 2008 og 0,25 procentpoint pr. den 30. maj 2008, der blev varslet ved brevene af henholdsvis 7. april og 16. maj 2008, skete i henhold til bankens Vilkår for lån og kreditter, og var begrundet i langvarig uro på de finansielle markeder og de deraf stigende finansieringsomkostninger.\nDe formuleringer, der er anvendt i bankens almindelige forretningsbetingelser og vilkår for lån og kreditter, er standardformuleringer, som vil kunne findes i mange pengeinstitutter.\nTre medlemmer - Peter Blok, Erik Sevaldsen og Karin Sønderbæk - udtaler:\nAf pantebrevets særlige bestemmelser fremgår tydeligt, at lånets samlede rente ikke alene reguleres i takt med ændringer i Nationalbankens rente på indlånsbeviser, men også kan ændres ved, at rentetillægget, som ved lånets optagelse var på 0,65 %, ændres i henhold til bankens almindelige bestemmelser for lån og kreditter. Klagerens anbringende om, at rentetillægget ikke kan ændres, kan derfor ikke tages til følge. Det kan ikke føre til et andet resultat, at vilkårene vedrørende renteændring ikke har været præcist beskrevet i bankens kortfattede produktbeskrivelser. Dette forhold udgør heller ikke tilstrækkeligt grundlag for at pålægge banken at godtgøre klageren omkostningerne ved en omlægning af lånet til et andet lån.\nTo medlemmer - Troels Hauer Holmberg og Karin Ladegaard - udtaler:\nVi finder ikke, at der er indgået en klar og tydelig aftale om, at banken kan hæve renten udover ændringer i Nationalbankens rentesats for indskudsbeviser. Der lægges vægt på, at låneaftalen (pantebrevet) ikke indeholder nogen direkte beskrivelse herom. Det forhold, at låneaftalen henviser til bankens almindelige forretningsbetingelser, og at disse indeholder regler for, at banklån generelt har variabel rente, findes ikke at føre til andet resultat. For det første fordi de almindelige forretningsbetingelser kun gælder, når der ikke er aftalt andet, og for dette lån foreligger vilkårene nævnt "Vilkår for Boligprioritet", hvor afsnittet om rentefastsættelse netop kun henviser til ændringer i Nationalbankens indskudsbeviser. For det andet er lånets regler om renteændringer netop ganske lig markedspraksis, fordi lånets rente ændrer sig i takt med det almindelige renteniveau. For det tredje henvises alene til Nationalbankens renteniveau i bankens kortfattede produktbeskrivelser. Samlet findes banken at være nærmest til at bære risikoen ved, at produktets rentebestemmelser er beskrevet forskelligartet i bankens dokumenter.


Pusher Street-betjente hænges ud med billeder og adresse på ny hjemmeside - politiken.dk\nChristiania-betjente. Politiet har den seneste måned intensiveret indsatsen mod hashsalget på Christiania. I flere omgange har betjente revet salgsboder ned.\nChristiania-betjente. Politiet har den seneste måned intensiveret indsatsen mod hashsalget på Christiania. I flere omgange har betjente revet salgsboder ned. Foto: Jens Dresling (arkiv)\nDanmark 18. jul. 2016 kl. 17.56\nPusher Street-betjente hænges ud med billeder og adresse på ny hjemmeside\nPolitiet efterforsker en hjemmeside, hvor betjente udstilles som »forbrydere«.\n»Kender du forbryderne på disse billeder?«\nSådan præsenteres en ny hjemmeside, som bringer billeder af 19 betjente fra Task Force Pusherstreet.\nDe indtil videre ukendte ophavsmænd har oprettet siden for at kunne »udpege og identificere mennesker, der dagligt chikanerer og blufærdighedskrænker fredelige borgere på og omkring Christiania«. Og de opfordrer hjemmesidens besøgende til at skrive navne, adresser, telefonnumre og andre personlige oplysninger om betjentene på billederne.\nVicepolitiinspektør Henrik Møller Jakobsen oplyser, at myndighederne er opmærksomme på tiltaget.\n»Det er helt uacceptabelt«, lyder hans reaktion.\nLæs også: Politidirektør: Christianitterne har skiftet holdning til Pusher Street\n»Vi er i gang med at efterforske sagen. Det er et fænomen, vi har kendt til i flere år, og det er klart, at når vi intensiverer indsatsen på Pusher Street, så kommer det her i stigende grad«, siger Henrik Møller Jacobsen fra Københavns Politi.\nOpfordrer til »folkedomstol«\nPå hjemmesiden opfordres der til, at »folkedomstolen tages i brug«.\nOg en række betjente er allerede blevet identificeret. Ni personers navne fremgår på nuværende tidspunkt online, ligesom det er tilfældet med flere af ID-numrene, som de bærer på deres politiuniformer.\nDerudover er en række andre personlige oplysninger blevet uploadet. Eksempelvis fremgår en betjents private adresse, hans cv samt en række artikler, hvor han udtaler sig til pressen. »Her kan du læse om hans rådne moral«, lyder det på hjemmesiden.\nEn anden betjent hævdes at have »gjort det til sin levevej at kigge på fredelige menneskers kønsdele«. En tredje betjent har været »statist som klovn« ved Christianshavns Metro. En fjerde kommer oprindeligt fra Ribe og var »forbryder på Nørrebro«, inden han blev en del af Task Force Pusherstreet, påstås det i teksten, der supplerer et billede af en mand iført kasket.\nGemmer sig bag udenlandsk domæne\nInternetdomænet, som hjemmesiden benytter, blev oprettet 30. juni i år. Politiet opdagede hjemmesiden i sidste uge, men det er en udfordring at finde ud af, hvem der står bag, da siden blev oprettet i udlandet.\nLæs også: Politiet er skuffet over de gode kræfter på Christiana\nMyndighederne arbejder på sagen. Tidligere er der blevet rejst sigtelser i lignende sager, hvor personer har lagt billeder af betjente på Facebook, fortæller Henrik Møller Jacobsen.\n»Så udover at vi efterforsker sagen, er vi ved at undersøge, om der kan være tale om et brud på persondataloven«, siger han.\nStort set umuligt at lukke hjemmeside\nAt få lukket hjemmesiden er dog ikke helt ligetil. Også selv om der eventuelt skulle være tale om et ulovligt foretagende.\nDet vurderer Søren Sandfeld Jakobsen, der er juraprofessor ved Aalborg Universitet.\n»I praksis er det uhyre vanskeligt og en tung proces. Internetudbydere kræver af princip en kendelse, hvis de skal lukke for domænet, så man skal først til domstolene efter sådan en, og så er der allerede gået en måned«, siger professoren.\n»Er der tale om en internetudbyder i udlandet, så kan det være stort set umuligt at få lukket siden«.\nPolitiet fjerner hashboder på Christiania\n18 personer anholdt på Christiania - alle hashboder er revet ned\nLegalisér nu hashen\nHashmarkedet er vokset ud af christianitternes hænder\nPusher i Pusherstreet: »Folk er pissebange«\nSøren Pind efter chikane af betjente: Vi kommer efter jer\nSkandaleramt tyrkisk bank er central i striden mellem Trump og Erdogan\nMuseer fyldes med kunst lavet af mænd: »Museerne er simpelthen nødt til at bruge mere tid og energi på at orientere sig bredere«


Betongulv - hvad maler jeg betongulvet med? | Gør Det Selv\nForside Gulv Hvad maler jeg betongulvet med?\nMalingen hældes ud og rulles på med en rulle på en stang. Pas på, at du ikke får det på huden eller i øjnene.Problem:Jeg har betongulv i garagen. Det vil jeg gerne male, men hvad skal jeg bruge, for at det holder?Løsning:\nMalingen hældes ud og rulles på med en rulle på en stang. Pas på, at du ikke får det på huden eller i øjnene.\nSelve malerarbejdet er nemt. Det er forarbejdet, der tager mest tid. Start med at slibe ujævnheder ned med en diamantkop på vinkelsliberen. Hele gulvet skal gøres rent – malepletter og alt fedt og snavs skal væk, inden du støvsuger. Så er du klar til at male.


Kun i Alkoholpolitik\nKlubbens ledere, trænere og spillere må ikke indtage alkohol før og under udførelse af træning og ved afvikling af kampe\nNår trænere og ledere i øvrigt optræder i Morsø FC regi forventes det af dem, at de kun indtager alkohol i så begrænset mængde, at de til stadighed fuldt ud er i stand til at varetage det ansvar, der som ledere påhviler dem, og at de ikke bringer klubbens navn i miskredit. Spilleres umådeholden indtagelse af alkohol i klubbens lokaliteter tolereres ikke.\nSpillere fra ungdomsafdelingen (til og med U19) og ledere under 18 år må ikke købe eller nyde alkohol i forbindelse med nogen aktiviteter i Morsø FC regi. Det gælder både til træning, ved hjemme- og udekampe samt ved andre arrangementer af enhver art arrangeret af klubben i klubbens faciliteter eller under fodboldrejser og ved deltagelse i stævner.\nVed særlige lejligheder og arrangementer må U19-spillere med leders/træners udtrykkelige tilladelse og under leders/træners ansvar dog nyde alkohol i begrænset mængde. Lederen/træneren kan inddrage tilladelsen til spillere, som efter hans skøn ikke kan administrere denne frihed.\nFor alle gælder, at medbragt øl og spiritus ikke må nydes i klubhuset, når kantinen er åben.